**AKCIONARSKO DRUŠTVO TIGAR PIROT**

MATIČNI BROJ: 07187769

PIB: 100358298

**UNAPRED PRIPREMLJENI PLAN REORGANIZACIJE**

**PODNOSILAC: AKCIONARSKO DRUŠTVO TIGAR PIROT**

Pirot, oktobar 2019. godine

**SADRŽAJ**

[A. Definicije 5](#_Toc21094122)

[B. Uvod 7](#_Toc21094123)

[C. Informacije o Dužniku 9](#_Toc21094124)

[C.1. Istorijat i delatnost 9](#_Toc21094125)

[C.2. Vlasnička struktura, promene na kapitalu i povezana lica 11](#_Toc21094126)

[C.3. Organi upravljanja i iznos njihovih naknada 17](#_Toc21094127)

[C.4. Zaposleni 17](#_Toc21094128)

[C.5. Uzroci trenutnog nepovoljnog finansijskog stanja Dužnika 19](#_Toc21094129)

[C.6. Cilj Unapred pripremljenog plana reorganizacije 20](#_Toc21094130)

[D. Popis mera i sredstava za realizaciju plana 22](#_Toc21094131)

[D.1. Izbor strateškog investitora i dokapitalizacija 24](#_Toc21094132)

[D.2. Smanjenje kapitala i poništavanje izdatih hartija od vrednosti od strane Dužnika 26](#_Toc21094133)

[D.3. Izdavanje novih hartija od vrednosti od strane Dužnika 27](#_Toc21094134)

[D.4. Namirenje potraživanja poverilaca u novcu 28](#_Toc21094135)

[D.5. Konverzija potraživanja u kapital 28](#_Toc21094136)

[D.6. Izmene i dopune opštih akata Dužnika i drugih dokumenata o osnivanju ili upravljanju 29](#_Toc21094137)

[D.7. Druge mere od značaja za realizaciju plana reorganizacije 29](#_Toc21094138)

[E. Lista poverilaca sa podelom na klase poverilaca 32](#_Toc21094139)

[E.1. Kriterijum podele poverilaca na klase 32](#_Toc21094140)

[E.2. Klase poverilaca 32](#_Toc21094141)

[F. Visina novčanih iznosa koja će služiti za namirenje poverilaca po klasama 33](#_Toc21094142)

[G. Namirenje poverilaca po klasama 34](#_Toc21094143)

[G.1. Postupak namirenja i vremenska dinamika 34](#_Toc21094144)

[H. Osporena potraživanja i ostale obaveze 38](#_Toc21094145)

[I. Rok za izvršenje Plana reorganizacije 39](#_Toc21094146)

[J. Naznačenje o pravima i obavezama poverilaca 39](#_Toc21094147)

[K. Stručnjaci angažovani na izradi i sprovođenju Plana i njihove naknade 39](#_Toc21094148)

[L. Nezavisno stručno lice koje će pratiti sprovođenje Plana u interesu svih poverilaca 40](#_Toc21094149)

[L.1. Način obaveštavanja poverilaca o sprovođenju Plana 40](#_Toc21094150)

[L.2. Iznos i dinamika isplate nagrade za rad nezavisnog stručnog lica 41](#_Toc21094151)

[L.3. Postupak promene nezavisnog stručnog lica 41](#_Toc21094152)

[M. Obaveštavanje poverilaca, dostupnost informacija i tok pregovora 41](#_Toc21094153)

[N. Godišnji finansijski izveštaji sa mišljenjem revizora za prethodne tri godine 41](#_Toc21094154)

[O. Finansijske projekcije za period izvršenja Plana 42](#_Toc21094155)

[P. Pregled uspostavljenih tereta na imovini društva 45](#_Toc21094156)

[Q. Procena novčanog iznosa koji bi se dobio unovčenjem imovine sprovođenjem bankrotstva 48](#_Toc21094157)

[R. Datum početka primene Plana 50](#_Toc21094158)

[S. Rad na pripremi plana 50](#_Toc21094159)

[T. Odredba o potraživanjima poverilaca koja nisu obuhvaćena odredbama Plana 50](#_Toc21094160)

[U. Očekivani bitni događaji u poslovanju nakon dana sačinjavanja Plana i pregled obaveza čije se dospeće očekuje u narednih 90 dana, sa načinom namirenja tih obaveza 51](#_Toc21094161)

[V. Način obaveštavanja inostranih poverilaca 51](#_Toc21094162)

**SPISAK PRILOGA UZ PLAN**:

Prilozi u nastavku čine sastavni deo Plana.

Prilog broj 1. – Izjava stečajnog dužnika o verodostojnosti podataka i informacija navedenih u planu

Prilog broj 2. – Godišnji finansijski izveštaji za prethodne tri godine

Prilog broj 3. – Izveštaj o proceni vrednosti imovine i kapitala na dan 31.07.2019. godine

Prilog broj 4. – Vanredni finansijski izveštaji na dan 31.07.2019. godine i Vanredni izveštaj nezavisnog revizora

Prilog broj 5. – Izjave poverilaca po klasama poverilaca o saglasnosti sa sadržinom Plana

Prilog broj 6. – Izjava licenciranog stečajnog upravnika da je unapred pripremljeni plan reorganizacije izvodljiv

Prilog broj 7. – Pismo o nameri potencijalnog investitora da učestvuje u postupku dokapitalizacije Tigra AD u skladu sa odredbama Plana

Prilog broj 8. – Zapisnik o usaglašenju obaveza sa Poreskom upravom

Prilog broj 9. – Pregled povezanih lica

Prilog broj 10. – Pregled spornih potraživanja

Prilog broj 11. – Pregled zaposlenih u klasi VI

Prilog broj 12. – Pregled obaveza po osnovu dividendi u klasi VI

1. Definicije

|  |  |
| --- | --- |
| **Datum usvajanja Plana reorganizacije** | Dan donošenja rešenja Nadležnog suda kojim se potvrđuje usvajanje Unapred pripremljenog plana reorganizacije; |
| **Datum ročišta** | Datum održavanja prvog zakazanog ročišta kod Nadležnog suda za razmatranje predloga Unapred pripremljenog plana reorganizacije i glasanje od strane poverilaca; |
| **Datum stupanja na snagu Plana reorganizacije** | Dan pravosnažnosti rešenja o potvrđivanju Unapred pripremljenog plana reorganizacije; |
| **Datum početka primene Plana reorganizacije** | Dan početka primene Unapred pripremljenog plana reorganizacije, koji ne može nastupiti pre dana pravosnažnosti rešenja o potvrđivanju Plana, niti po isteku roka od 30 dana od dana pravosnažnosti. Plan će se primenjivati od 15-og dana od dana pravosnažnosti rešenja o potvrđivanju njegovog usvajanja; |
| **Datum preseka stanja** | 31.07.2019. godine, datum na koji je utvrđeno stanje poslovnih knjiga; |
| **EUR**  | Evro, valuta zemalja članica Evropske monetarne unije; |
| **Nadležni Sud** | Privredni sud u Nišu, Svetosavska 7a, 18000 Niš, Republika Srbija; |
| **NBS** | Narodna banka Srbije; |
| **Plan reorganizacije Dužnika ili Plan reorganizacije ili Plan ili UPPR** | Unapred pripremljen plan reorganizacije– sačinjen i predat sudu u skladu sa članom 156. Zakona; |
| **Podnosilac, Dužnik ili Društvo** | TIGAR AD Pirot, Nikole Pašića 213 ili „Tigar“ |
| **Pravilnik**  | Pravilnik o načinu sprovođenja reorganizacije po unapred pripremljenom planu reorganizacije i sadrživi unapred pripremljenog plana reorganizacije (Sl. Glasnik RS br. 57/2018) |
| **TIGAR Grupa/ Grupa**  | Matično društvo Tigar AD i zavisna društva u zemlji i inostranstvu |
| **RS** | Republika Srbija; |
| **RSD** | Dinar, zvanična valuta RS; |
| **Zakon** | Zakon o stečaju (Sl. glasnik RS br. 104/2009, 99/2011, 71/2012- odluka USS i 83/2014, 113/2017, 44/2018 i 95/2018) |
| **Zakon o privrednim društvima** | Zakon o privrednim društvima (Sl. glasnik RS br. 36/2011, 99/2011, 83/2014, 5/2015, 44/2018 i 95/2018) |
| **Zakon o privatizaciji** | Zakon o privatizaciji (Sl. glasnik RS br. 83/2014 i 46/2015, 112/2015 i 20/2016 - autentično tumačenje) |

1. Uvod

Akcionarsko društvo TIGAR Pirot, Nikole Pašića 213, PIB 100358298, matični broj 07187769, podnosi predlog za pokretanje stečajnog postupka reorganizacijom u skladu sa unapred pripremljenim planom reorganizacije, jer su se za to stekli uslovi propisani članom 11. stav 2. Zakona o stečaju, odnosno Društvo ispunjava uslov prezaduženosti i nesposobnosti plaćanja.

Društvo je prezaduženo zbog visokog iznosa obaveza, koje na dan 31.07.2019. godine iznose xxx dinara i veće su od ukupne imovine Društva koja je po metodi likvidacione vrednosti na isti dan procenjena u visini od xxx dinara, odnosno u visini od xxx dinara nakon troškova stečajnog postupka (predstavlja vrednost koja bi se, u skladu sa Zakonom o stečaju, mogla dobiti prodajom imovine u postupku likvidacije), što predstavlja stečajni razlog u skladu sa Zakonom.

Reorganizacija Tigra AD inicirana je sa ciljem da se konsoliduje i stabilizuje poslovanje strateški značajnog poslovnog resursa s aspekta veličine privrednog subjekta, broja zaposlenih, namirenja obaveza prema poveriocima, vrednosti izvoza i dugoročnog uticaja na kompatibilne sektore i subjekte.

U trenutku predaje ovog Plana, Društvo ima obaveze koje mora da izvršava saglasno usvojenom Unapred pripremljenom planu reorganizacije koji je potvrđen rešenjem Privrednog suda u Nišu broj St-43/2014 od 08.04.2014. godine, a koje je postalo pravosnažno dana 01.06.2015. godine. Društvo je u obavezi da posluje u skladu sa izvršnim dokumentom - postojećim UPPR-om do trenutka pravnosnažnosti Novog Plana.

Društvo je poslovalo u skladu sa UPPR-om tokom grejs perioda, nakon čega se našlo u situaciji da na bazi ostvarenih prihoda ne može da servisira obaveze prema poveriocima na način definisan usvojenim UPPR-om, odnosno da nije u mogućnosti da sprovodi definisani reprogram i mere iz UPPR-a.

Istovremeno sa postupkom reorganizacije, nad Društvom je započet i postupak privatizacije u skladu sa Zaključkom Vlade Republike Srbije br. 023-02-00547/2017-05 od 20.04.2017. godine kojim je pokrenuta inicijativa za privatizaciju Tigar AD Pirot i njegovih zavisnih društava. U tom cilju, Društvo je angažovalo privatizacionog savetnika, BDO Business Advisory d.o.o. Beograd, sa kojim je u proteklom periodu bilo aktivno angažovano na pronalaženju investitora. Do sada je nekoliko potencijalnih investitora dostavilo Ministarstvu privrede pismo o nameri za razmatranje akvizicije Društva.

Ovim Planom predviđeno je da strateški investitor izvrši dokapitalizaciju Društva u minimalnom iznosu od 10 miliona evra čime bi stekao većinsko učešće u kapitalu Društva. Pismo o nameri jednog od potencijalnih investitora da učestvuje u postupku akvizicije Tigra ad na način i pod uslovima definisanim ovim Planom dato je u Prilogu br. 7.

Imajući u vidu da su u postupku privatizacije Društva i drugi investitori iskazali interes za akviziciju Tigra AD, ovim Planom omogućeno je da se kroz transparentan proces izbora strateškog investitora metodom javnog prikupljanja ponuda postigne najveći iznos dokapitalizacije, odnosno najveći iznos sredstava za namirenje poverilaca.

Sredstva dobijena dokapitalizacijom biće u potpunosti iskorišćena za namirenje potraživanja poverilaca, pri čemu će xx% sredstava biti iskorišćeno za namirenje razlučnih poverilaca, dok će ostatak od xx% služiti za namirenje neobezbeđenih poverilaca. Raspodela sredstava na obezbeđene i neobezbeđene poverioce izvršena je srazmerno učešću založene, odnosno neopterećene imovine u ukupnoj procenjenoj vrednosti imovine. Ostatak potraživanja poverilaca koji ne bude namiren iz sredstava dokapitalizacije biće, u skladu sa ovim Planom, konvertovan u kapital Društva.

Sve mere ovog Unapred pripremljenog plana reorganizacije definisane su sa ciljem razvoja Tigra AD u modernu kompaniju koja generiše profit i uredno servisira svoje obaveze. Predviđene mere za regulisanje obaveza prema poveriocima doprinose atraktivnosti Tigra AD sa stanovišta potencijalnih investitora, pri čemu se dodatno merama Plana kroz odgovoran i transparentan proces dokapitalizacije omogućava njegov dalji razvoj kao nacionalnog i evropskog lidera u svojoj delatnosti.

Krajnji cilj Plana je iznalaženje pouzdanog investitora – strateškog partnera, sposobnog da pokrene razvojne investicione programe Društva, uvede efikasno korporativno upravljanje i u skladu sa poslovnim i društvenim interesima obezbedi kontinuiranu i stabilnu proizvodnju uz očuvanje radnih mesta zaposlenih.

1. Informacije o Dužniku

C.1. Istorijat i delatnost

Kompanija Tigar osnovana je 1935. godine kao radionica za proizvodnju gumenih proizvoda i svih vrsta gumene obuće. Ubrzani razvoj kompanije počinje 1959. godine kada je osnovana fabrika Autoguma, dok je 1966. godine otvorena i fabrika Tehnička guma.

Nakon kupovine nove industrijske lokacije Tigar III 2006. godine i izgradnje nove fabrike Tigar obuća dve godine kasnije, Tigar je izvršio promenu poslovne koncepcije. Obustavljena je proizvodnja automobilskih guma uz istovremenu specijalizaciju u proizvodnju gumene obuće i tehničke gume.

U cilju unapređenja proizvodnog programa iz asortimana obuće 2008. godine izvršena je akvizicija zaštitnog programa renomiranog proizvođača Hunter- brendovaCentury, Forester i Firefighter. Naredne godine, pokrenuta je proizvodnja u novoj fabrici Tigar Tehnička guma i izvršena akvizicija danske firme Bilgutex. Proizvodni asortiman Kompanije zaokružen je 2010. godine, pokretanjem pogona za proizvodnju gotovih proizvoda od gumenog reciklata.

Tigar AD upisan je u Registar privrednih subjekata Agencije za privredne registre dana 25.03.2005. godine, rešenjem Registratora broj BD 6728. U registru jedinica razvrstavanja, registrovan je pod matičnim brojem 07187769. Kod Poreske uprave Društvo je evidentirano pod poreskim identifikacionim brojem – PIB 100358298.

U skladu sa kriterijumima utvrđenim odredbama Zakona o računovodstvu i reviziji, Tigad AD je razvrstan kao veliko pravno lice.

Tabela 1: Osnovni podaci o Društvu

|  |  |
| --- | --- |
| Pun naziv društva: | AKCIONARSKO DRUŠTVO TIGAR PIROT |
| Skraćeni naziv društva: | TIGAR AD PIROT |
| Pravna forma: | Akcionarsko društvo |
| Sedište: | Pirot, Nikole Pašića 213 |
| Poreski identifikacioni broj: | 100358298 |
| Matični broј iz statistike: | 07187769 |
| Naziv osnovne delatnosti: | Delatnost holding kompanija |
| Šifra osnovne delatnosti: | 6420 |
| Tekući račun: | 160-7202-04275-0010220742184-06 |

Pretežna registrovana delatnost Društva je 6420 – Holding poslovi. Proizvodne aktivnosti organizovane su u okviru matične kompanije, u proizvodno-organizacionim jedinicama, odnosno fabrikama: Fabrika Obuća, Tigar-Tehnička guma i Tigar-Hemijski proizvodi. Ovakva struktura proistekla je realizacijom jedne od mera UPPR-a u 2015. godini kada je sprovedena statusna promena pripajanja proizvodnih društava: Tigar Obuća, Tigar Tehnička guma i Tigar Hemijski proizvodi matičnom Društvu.

Pored upravljanja zavisnim društvima na bazi učešća u osnovnom kapitalu, Tigar AD obavlja i sledeće delatnosti:

* 4642 - Trgovina na veliko odećom i obućom
* 4772 - Trgovina na malo obućom i predmetima od kože u specijalizovanim prodavnicama
* 3530 - Snabdevanje parom i klimatizacija.

Prema članu 9. Statuta, Tigar AD ima pravo da obavlja poslove spoljnotrgovinskog poslovanja, uključujući spoljnotrgovinske usluge zastupanja i predstavljanja stranih pravnih lica u prometu roba i usluga, izvoza i uvoza robe i usluga i posredovanja u međunarodnoj trgovini.

U proteklom petogodišnjem periodu, Društvo je i pored otežane finansijske situacije uspelo da održi nivo proizvodnje na optimalnom nivou, uspevajući da odgovori zatevima tržišta i poslovnih partnera. U 2018. u odnosu na 2017. godinu, Društvo je ostvarilo rast prihoda od prodaje od 18%, pri čemu su prihodi od prodaje na inostranom tržištu zabeležili rast od 32%. Tigar AD ostvaruje dugogodišnju uspešnu saradnju sa velikim internacionalnim kompanijama i na inostranom tržištu generiše blizu 70% prihoda.

U narednim tabelama dati su podaci o ostvarenoj proizvodnji i prihodima u periodu 2014-2018. godina.

Tabela 2: Ostvarena proizvodnja

|  |  |  |  |  |  |
| --- | --- | --- | --- | --- | --- |
| Pozicija | 2014 | 2015 | 2016 | 2017 | 2018 |
| Obuća Tigar (pari) | 1.253.246 | 1.397.908 | 1.225.824 | 855.244 | 1.051.762 |
| Tehnička guma (tone) | 626 | 459 | 361 | 373 | 358 |
| Hemijski proizvodi (tone) | 172 | 152 | 169 | 104 | 170 |

Tabela 3: Neto prihodi od prodaje, 000 RSD

|  |  |  |  |  |  |
| --- | --- | --- | --- | --- | --- |
| Pozicija | 2014 | 2015 | 2016 | 2017 | 2018 |
| Obuća Tigar | 1.588.941 | 1.587.149 | 1.707.942 | 1.252.923 | 1.492.824 |
| Tehnička guma | 273.154 | 216.853 | 197.295 | 182.733 | 226.608 |
| Hemijski proizvodi | 41.370 | 29.754 | 36.029 | 18.686 | 38.202 |
| Ostali programi | 26.235 | 55.872 | 55.359 | 43.803 | 10.526 |
| UKUPNO | 1.929.700 | 1.889.628 | 1.996.625 | 1.498.144 | 1.768.160 |

Tabela 4: Neto prihodi od prodaje na domaćem tržištu, 000 RSD

|  |  |  |  |  |  |
| --- | --- | --- | --- | --- | --- |
| Naziv  | 2014 | 2015 | 2016 | 2017 | 2018 |
| Obuća Tigar | 426.545 | 467.077 | 438.101 | 360.613 | 325.602 |
| Tehnička guma | 125.630 | 128.059 | 114.272 | 106.898 | 150.087 |
| Hemijski proizvodi | 20.262 | 16.768 | 16.507 | 14.803 | 9.935 |
| Ostali programi | 26.235 | 55.872 | 55.359 | 43.803 | 4.021 |
| UKUPNO | 598.672 | 667.776 | 624.239 | 526.116 | 489.644 |

Tabela 5: Neto prihodi od prodaje na inostranom tržištu, 000 RSD

|  |  |  |  |  |  |
| --- | --- | --- | --- | --- | --- |
| Pozicija | 2014 | 2015 | 2016 | 2017 | 2018 |
| Obuća Tigar | 1.162.396 | 1.120.072 | 1.269.841 | 892.310 | 1.167.222 |
| Tehnička guma | 147.524 | 88.794 | 83.023 | 75.835 | 76.522 |
| Hemijski proizvodi | 21.108 | 12.986 | 19.522 | 3.883 | 28.267 |
| Ostali programi | 0 | 0 | 0 | 0 | 6.505 |
| UKUPNO | 1.331.028 | 1.221.852 | 1.372.386 | 972.028 | 1.278.516 |

C.2. Vlasnička struktura, promene na kapitalu i povezana lica

Ukupan kapitalDruštva, na dan 31.07.2018. godine,podeljen je na 8.156.236 običnih akcija, pojedinačne nominalne vrednosti 374,00 dinara. Akcije glase na ime. Društvo je izvršilo upis akcijskog kapitala i akcionara u Centralni registar depo i kliring hartija od vrednosti, rešenjem o dodeli ISIN broja i CFI koda: RSTIGRE55421 (ESVUFR).

Tabela 6. Vlasnička struktura kapitala

|  |  |
| --- | --- |
| **Naziv** | **Vlasnički udeo (%)** |
| REPUBLIKA SRBIJA | 39,90 |
| POŠTANSKA ŠTEDIONICA BANKA AD | 17,76 |
| REPUBLIČKI FOND ZA PENZIJSKO I I INVALIDSKO OSIGURANJE | 10,62 |
| AKCIONARSKI FOND AD BEOGRAD | 5,27 |
| NIKOMMS DOO BEOGRAD | 4,86 |
| OPŠTINA PIROT | 3,77 |
| REPUBLIČKI ZAVOD ZA ZDRAVSTEVNO OSIGURANJE | 2,80 |
| KOMPANIJA DUNAV OSIGURANJE A.D.O. | 2,64 |
| PIO FOND RS | 1,84 |
| JUBMES BANKA AD BEOGRAD | 0,75 |
| Ostali | 9,79 |
| **Ukupno**  | **100,00** |

*Izvor: CRHOV*

Grafikon 1: Vlasnička struktura Dužnika

*Izvor: CRHOV*

Društvo je osnivač (član) većeg broja pravnih lica čiji je pregled dat u tabeli koja sledi. Dana 27.05.2019. godine u Registru privrednih subjekata Agencije za privredne registreizvršenai registrovanа statusna promena spajanja uz pripajenje zavisnih entiteta TI-CAR Trgovine d.o.o, Tigar Ugostiteljstvo d.o.o. i Tigar Incon d.o.o, a na osnovu Ugovora o statusnoj promeni od 15.01.2019. godine koji predviđa da navedena društva prestanu da postoje bez postupka likvidacije, a sva imovina, prava i obaveze se sa društava prenosilaca prenose na društvo sticaoca- matično društvo, koje nastavlja da posluje nakon okončanja statusne promene pripajanja.

Kontrolno društvo Tigar AD i njegova zavisna društva formiraju grupu društava (koncern).

Tabela 7: Spisak povezanih lica i način povezanosti

| Pravna lica |
| --- |
| Društvo | Matični broj | Način povezanosti |
| Tigar Poslovni servis doo Pirot, Nikole Pašića 213 | 17466496 | 100% udela | Pravno lice koje stečajni dužnik kontroliše u smislu zakona kojim se uređuju privredna društva  |
| Tigar Obezbeđenje doo Pirot, Nikole Pašića 213 | 17466526 | 100% udela | Pravno lice koje stečajni dužnik kontroliše u smislu zakona kojim se uređuju privredna društva  |
| TIgarInterRiskdoozaposredovanjeuosiguranjuPirot, Nikole Pašića 213 | 20078367 | 100% udela | Pravno lice koje stečajni dužnik kontroliše u smislu zakona kojim se uređuju privredna društva  |
| Slobodna Zona ad Pirot, Nikole Pašića bb | 17108522 | 60,87% udela | Pravno lice koje stečajni dužnik kontroliše u smislu zakona kojim se uređuju privredna društva  |
| P Kanal doo Pirot, Mite Gage 10 | 17259636 | 75% udela | Pravno lice koje stečajni dužnik kontroliše u smislu zakona kojim se uređuju privredna društva  |
| Društvo sa ograničenom odgovornošću „Tigar Montenegro“ Podgorica, Bulevar Revolucije 5, Podgorica, Crna Gora | registarski broj: 50095773 | 80% udela | Pravno lice koje stečajni dužnik kontroliše u smislu zakona kojim se uređuju privredna društva.Pokrenut je stečajni postupak Rešenjem Privrednog suda Crne Gore ST.br. 293/19 od 08.04.2019. godine, koji još uvek nije okončan. |
| Tigar Partner doo Skoplje, Bulevar Jane Sandanski br.67 /2-3.R Makedonija | 4030992110903 | 70% udela | Pravno lice koje stečajni dužnik kontroliše u smislu zakona kojim se uređuju privredna društva  |
| Tigar Trejd doo Trn Laktaši, Ulica 1. krajiškog korpusa br 1, R Srpska | 1466569 | 100% udela | Pravno lice koje stečajni dužnik kontroliše u smislu zakona kojim se uređuju privredna društva  |
| Tigar Trejd Dooel Skoplje, Bulevar Jane Sandanski br.67/2-3, R Makedonija | 4032013520317 | 100% udela | Pravno lice koje stečajni dužnik kontroliše u smislu zakona kojim se uređuju privredna društva  |
| Tigar AmerikasCo New Jersey |  | 100% udela | Pravno lice koje stečajni dužnik kontroliše u smislu zakona kojim se uređuju privredna društva  |
| **Fizička lica**  |
| Vladimir Ilić  | 0508977710042 | Generalni direktor | Direktor stečajnog dužnika |
| Danijela Cenić | 1408970737513 | Sekretar | Sekretar društva |
| **Izvršni odbor – 5 članova** |
| Gorica Stanković | 2409961737551 | Član IO | Član organa upravljanja stečajnog dužnika |
| Zoran Mančić | 0509960732510 | Član IO | Član organa upravljanja stečajnog dužnika |
| Marija Milentijević | 2506983715123 | Član IO | Član organa upravljanja stečajnog dužnika |
| Saša Marković | 0304965772021 | Član IO | Član organa upravljanja stečajnog dužnika |
| Vladimir Ilić | 0508977710042 | Član IO | Član organa upravljanja stečajnog dužnika |

|  |
| --- |
| **Nadzorni odbor – 7 članova** |
| Jelena Bečanović | 3103976267995 | Predsednik NO | Član organa nadzora stečajnog dužnika |
| Ljiljana Komlenski | 0304968715207 | Član NO | Član organa nadzora stečajnog dužnika |
| Dejan Jovešić | 3005978802578 | Član NO | Član organa nadzora stečajnog dužnika |
| Milutin Radenković |  0401955710015 | Član NO | Član organa nadzora stečajnog dužnika |
| Miloš Radosavljević | 1802986710127 | Član NO | Član organa nadzora stečajnog dužnika |
| Slobodan Ranđelović | 1608970730054 | Član NO | Član organa nadzora stečajnog dužnika |
| Dragan Penezić | 2504973790019 | Član NO | Član organa nadzora stečajnog dužnika |
| **Fizička lica – srodnici po krvi u smislu člana 125 stav 1 tačka 7 Zakona o stečaju** |
| Jelena Stanojević | 1502980715328 | Zaposlena kod stečajnog dužnika | Sestra člana organa upravljanja stečajnog dužnika, odnosno lica koje zbog svog specijalnog položaja ima pristup poverljivim informacijama, odnosno ima mogućnost da se upozna sa finansijskim stanjem stečajnog dužnika |
| Slavoljub Stanković  | 0205958732520 | Poverilac VI klase po osnovu ugovora o pružanju advokatskih usluga  | Bračni drug člana organa upravljanja stečajnog dužnika, odnosno lica koje zbog svog specijalnog položaja ima pristup poverljivim informacijama, odnosno ima mogućnost da se upozna sa finansijskim stanjem stečajnog dužnika |

C.3. Organi upravljanja i iznos njihovih naknada

Organi upravljanja Tigar AD su:

* Skupština – koju čine svi akcionari društva
* Nadzorni odbor
* Izvršni odbor i generalni direktor.

Nadzorni odbor ima sedam (7) članova koje imenuje Skupština. Član nadzornog odbora ne može biti lice zaposleno u društvu. Iznos naknade predsednika nadzornog odbora je u visini tri (3) neto prosečne zarade na nivou Tigar grupe za prethodni mesec u odnosu na mesec za koji se vrši obračun. Iznos naknade članova nadzornog odbora je u visini od dve (2) neto prosečne zarade na nivou Tigar grupe za prethodni mesec u odnosu na mesec za koji se vrši obračun.

Izvršni odbor ima sledećih pet (5 članova):

* Izvršnog direktora za korporativno upravljanje;
* Izvršnog direktora za finansije i računovodstvo;
* Izvršnog direktora za proizvodne procese i razvoj investicije;
* Izvršnog direktora za komercijalu i marketing;
* Izvršnog direktora za podršku poslovnim aktivnostima.

Izvršne direktore imenuje Nadzorni odbor Društva na predlog, a predlog kandidata za izvršnog direktora može dati svaki član Nadzornog odbora. Iznos naknade za rad izvršnih direktora je je u visini od tri (3) neto prosečne zarade zaposlenih na nivou Tigar grupe za prethodni mesec u odnosu na mesec za koji se vrši obračun.

Generalni dirketor je zakonski zastupnik Društva, koordinira radom izvršnih direktora i organizuje poslovanje Društva. Imenuje ga Nadzorni odbor. Iznos naknade za rad generalnog direktora je u visini od pet (5) neto prosečnih zarada zaposlenih na nivou Tigar grupe za prethodni mesec u odnosu na mesec na koji se vrši obračun.

C.4. Zaposleni

Na dan 31.07.2019. godine, u Grupi Tigar bilo je 1.151 zaposlenih, od čega 839 radnika na neodređeno vreme, 98 na određeno i 214 angažovanih po ugovorima o privremenim i povremenim poslovima.

Od navedenog broja radnika na nedređeno i određeno vreme, njih 808 zaposleno je u matičnom društvu Tigar AD, dok je 129 zaposleno u zavisnim privrednim društvima (Tigar Obezbedjenje, Tigar Inter Risk i Tigar Poslovni servis). U okviru matičnog društva, 513 radnika zaposleno je u organizacionoj celini Fabrika Obuća, 79 u Fabrika Tehnička guma, 19 u Fabrika hemijskih proizvoda, dok je 197 radnika angažovano na opštim i administrativnim poslovima.

Podaci o kvalifikacionoj i starosnoj strukturi zaposlenih na neodređeno i određeno vreme u Tigru AD i zavisnim preduzećima prikazani su u nastavku.

Tabela 8: Kvalifikaciona struktura zaposlenih na dan 31.07.2019. godine (zaposleni na neodređeno i određeno vreme)

|  |  |  |  |
| --- | --- | --- | --- |
| **Stručna sprema** | **Tigar AD** | **Zavisna društva** | **Ukupno** **Grupa Tigar** |
| **Broj zaposlenih**  | **%** | **Broj zaposlenih**  | **%** | **Broj zaposlenih**  | **%** |
| Visoka stručna sprema (VSS) | 140 | 17% | 17 | 13% | 157 | 17% |
| Viša stručna sprema (VŠ) | 35 | 4% | 9 | 7% | 44 | 5% |
| Visokokvalifikovaniradnici (VKV) | 1 | 0% | 1 | 1% | 2 | 0% |
| Srednja stručna sprema (SSS) | 258 | 32% | 53 | 41% | 311 | 33% |
| Kvalifikovani radnici (KV) | 308 | 38% | 37 | 29% | 345 | 37% |
| Polukvalifikovani radnici (PK) | 7 | 1% | 1 | 1% | 8 | 1% |
| Sa završenom osnovnom školom (NK) | 59 | 7% | 11 | 9% | 70 | 7% |
| **Ukupno** | 808 | 100% | 129 | 100% | 937 | 100% |

Tabela 9: Starosna struktura zaposlenih na dan 31.07.2019. godine (zaposleni na neodređeno i određeno vreme)

|  |  |  |  |
| --- | --- | --- | --- |
| **Starosna grupa** | **Tigar AD** | **Zavisna društva** | **Ukupno** **Grupa Tigar** |
| **Broj zaposlenih** | **%** | **Broj zaposlenih** | **%** | **Broj zaposlenih** | **%** |
| 21-25 | 28 | 3% | 2 | 2% | 30 | 3% |
| 26-30 | 35 | 4% | 6 | 5% | 41 | 4% |
| 31-35 | 76 | 9% | 6 | 5% | 82 | 9% |
| 36-40 | 102 | 13% | 16 | 12% | 118 | 13% |
| 41-45 | 122 | 15% | 28 | 22% | 150 | 16% |
| 46-50 | 133 | 16% | 17 | 13% | 150 | 16% |
| 51-55 | 181 | 22% | 29 | 22% | 210 | 22% |
| 56-60 | 113 | 14% | 22 | 17% | 135 | 14% |
| 61-65 | 18 | 2% | 3 | 2% | 21 | 2% |
| **Ukupno** | 808 | 100% | 129 | 100% | 937 | 100% |

C.5. Uzroci trenutnog nepovoljnog finansijskog stanja Dužnika

Okolnosti koje su dovele do finansijskih teškoća Društva su, pre svega: prezaduženost, dugoročna neprofitabilnost i opšta nelikvidnost privrednog sistema, kao glavni uzrok eksternog karaktera.

Izuzimajući povremene blokade (prinudne naplate) od strane pojedinih poverilaca po sudskim odlukama ili po osnovu komercijalnih potraživanja, koje su bile u kraćem vremenskom periodu, krajem 2012. godine, kao posledica prezaduženosti, dolazi do blokade računa Tigra AD koja traje ukupno 92 dana sa povremenim prekidima, a najduži period je bio od 21.2. do 5.4.2013. godine. Usled nemogućnosti naplate sopstvenih potraživanja banke vrše prinudnu naplatu koristeći instrumente obezbeđenja kojima su raspolagale, odnosno menice. U periodu od 16.10.2012. godine prema podacima NBS ukupno trajanje blokade je bilo 252 dana. Najduža blokada,inicirana od Ministarstva privrede, trajala je od 1.11.2013. godine do 21.3.2014. godine, a blokadu su početno izvršili Fond za razvoj i AOFI.

Nakon toga, sledi period deblokade računa i aktivnosti na obezbeđivanju garancije Fonda za razvoj u iznosu od 20 miliona evra, na osnovu čega bi se odobrili krediti u istom iznosu za refinansiranje i trajna obrtna sredstva. Međutim, zbog stava Ministarstva privrede da od garancije treba odustati, Fond za razvoj i AOFI blokiraju Društvo, čemu se priključuju i banke. Blokada traje od 1.11.2013. godine do 19.3.2014. godine. Tek potpisivanjem stand still aranžmana dolazi do deblokade računa.

U drugoj polovini 2017. godine blokada računa je sa prekidima trajala 23 dana, a od 11.04.2018. do 07.03.2019. godine, računi su u neprekidnoj blokadi jer postoji mera obezbeđenja po predhodnom stečajnom postupku. „Računi stečajnog dužnika koji su na dan podnošenja predloga iz člana 158. Zakona o stečaju blokirani radi izvršenja osnova i naloga za prinudnu naplatu kod organizacije koja sprovodi postupak prinudne naplate ili su blokirani tokom trajanja prethodnog stečajnog postupka ostaju blokirani i dalje do okončanja prethodnog stečajnog postupka“.

Uzroci trenutnog nepovoljnog finansijskog položaja Društva datiraju još iz 2009. godine kada je prodato 20% udela u Tigar Tyres, u iznosu od 1.199.047 hiljade dinara, nakon čega je usledilo neracionalno trošenje dobijenih sredstava i to na isplatu zarada, a značajni troškovi su nastali i zaključivanjem velikog broja ugovora štetnih po Društvo.

U periodu od 2010. godine pa nadalje, dolazi do ubrzanog zaduživanja. Tokom 2010. i 2011. godine, saldo kredita je povećan za 5,4 miliona evra. Porast u 2012. godini je iznosio 2,5 miliona evra, a u prvoj polovini 2013. godine (uključujući i kamate) 4,6 miliona evra. U drugoj polovini 2013. godine iznos kamata koji je dospevao na mesečnom nivou iznosio je preko 300 hiljada evra. Nelikvidnost iz poslovnih aktivnosti je rešavana prodajom imovine (deinvestiranjem), odnosno preko zaduživanja u dužem vremenskom periodu.

U cilju regulisanja nagomilanih obaveza Društvo je nadležnom sudu podnelo Unapred pripremljen plan reorganizacije koji je usvojen 08.04.2015. godine, a postao pravosnažan 01.06.2015. godine. Nakon što je nadležni sud potvrdio pravosnažnost UPPR-a, Društvo je poslovalo u skladu sa definisanim reprogramom. Međutim, uslovi otplate koji su definisani prema poveriocima nisu bili adekvatni u odnosu na poslovanje Društva i ostvarene prihode. Nakon grejs perioda koji je predviđao UPPR, a tokom kojeg se plaćala kamata poveriocima, postalo je jasno da Društvo neće moći da sprovodi definisani reprogram i mere iz UPPR-a.

C.6. Cilj Unapred pripremljenog plana reorganizacije

Kratkoročni cilj Unapred pripremljenog plana reorganizacije Tigar AD jeste regulisanje dužničko-poverilačkih odnosa, odnosno rešavanje problema akumuliranih dugova, dok se dugoročno na zakonit način kreiraju pretpostavke za stabilan oporavak i razvoj Društva, budući da postojeće stanje urušava vredne resurse Tigra AD i ugrožava proizvodnju, radna mesta i socijalnu sigurnost zaposlenih u Društvu i njegovim zavisnim preduzećima.

Unapred pripremljenim planom reorganizacije biće omogućeno da se Tigar AD posle višegodišnje krize, u relativno kratkom periodu konsoliduje i stabilizuje svoje poslovanje, a potom da u naredne dve do tri godine u potpunosti oporavi i preuzme ulogu jednog od lidera u proizvodnji gumenih proizvoda u evropskim okvirima. Kroz očuvanje radnih mesta i socijalne sigurnosti ostvaruju se i širi društveni interesi.

Krajnji cilj Plana je stvaranje pretpostavki za uspešnu privatizaciju Društva, gde bi zainteresovani investitori imali priliku da preuzmu Društvo, uz jasno definisani model regulisanja dugova. Očuvanje poslovnih resursa, konsolidacija poslovne aktivnosti i regulisani dužničko-poverilački odnosi na način predložen Planom u velikoj meri doprinose povećanju atraktivnosti Društva sa stanovišta strateških partnera.

Kontinuitet poslovanja Tigra ADu ekonomskom je interesu svih relevantnih učesnika: zaposlenih kroz očuvanje radnih mesta, države kroz očuvanje vrednih resursa i socijalne sigurnosti, ali i banaka i dobavljača koji bi konsolidacijom Tigra AD dobili pouzdanog i sigurnog poslovnog partnera.

Unapred pripremljeni plan reorganizacije Tigra AD predviđa primenu koncepta radikalnog finansijskog restrukturiranja, odnosno regulisanja dužničko-poverilačkih odnosa koje se oslanja na namirenje poverilaca iz sredstava dobijenih dokapitalizacijom od strane strateškog partnera, kao i na konverziju potraživanja u vlasnički ulog. Dodatno, na ovaj način se postiže povoljnije namirenje poverilaca nego u slučaju bankrotstva.

Prema projekcijama novčanog toka, za period od 10 godina, Društvo može generisati ukupno xxx miliona dinara neto novčanih sredstava iz kojih bi se u novčanom obliku moglo namiriti svega 10% ukupnih potraživanja poverilaca. Alternativno, prodajom imovine u slučaju bankrotstva razlučni poverioci mogli bi da namire oko xx% svojih potraživanja, dok bi stečajni poverioci namirili svega x%.

Pod navedenim okolnostima namirenje poverilaca na način predložen ovim Planom najpovoljniji je način kolektivnog namirenja poverilaca. Ovim putem iz sredstava dobijenih dokapitalizacijom namiriće se najmanje XX% ukupnih potraživanja poverilaca, i to: razlučni poverioci namiriće najmanje xx% svojih potraživanja, a stečajni xx%.

1. Popis mera i sredstava za realizaciju plana

U skladu sa članom 157. Zakona o stečaju, Plan može predvideti sledeće mere za realizaciju:

1) predviđanje otplate u ratama, izmena rokova dospelosti, kamatnih stopa ili drugih uslova zajma, kredita ili drugog potraživanja ili instrumenta obezbeđenja;

2) namirenje potraživanja;

3) unovčenje imovine sa teretom ili bez njega ili prenos takve imovine na ime namirenja potraživanja;

4) zatvaranje pogona ili promena delatnosti;

5) raskid ili izmena ugovora;

6) otpust duga;

7) izvršenje, izmena ili odricanje od založnog prava, uz saglasnost imaoca založnog prava;

8) davanje u zalog opterećene ili neopterećene imovine;

9) pretvaranje potraživanja u kapital;

10) zaključivanje ugovora o kreditu, odnosno zajmu;

11) otpuštanje zaposlenih ili angažovanje drugih lica;

12) izmene i dopune opštih akata stečajnog dužnika i drugih dokumenata o osnivanju ili upravljanju;

13) statusne promene;

14) promene pravne forme;

15) prenos dela ili celokupne imovine na jednog ili više postojećih ili novoosnovanih subjekata;

16) poništavanje izdatih ili izdavanje novih hartija od vrednosti od strane stečajnog dužnika ili bilo kog novoformiranog subjekta;

17) druge mere od značaja za realizaciju plana reorganizacije.

Ovim Planom, kao prioritetna, predviđena je mera pronalaženja strateškog investitora koji će izvršiti dokapitalizaciju Društva. Izbor strateškog investitora sprovešće se transparentnim postupkom, metodom javnog prikupljanja ponuda sa javnim nadmetanjem, pri čemu je minimalni iznos dokapitalizacije utvrđen ovim Planom i iznosi 10.000.000,00 EUR (deset miliona evra). Za strateškog partnera biće izabran onaj investitor koji na javnom nadmetanju bude istakao najviši iznos dokapitalizacije.

Sredstva dobijena kapitalizacijom biće u potpunosti iskorišćena za namirenje obaveza prema poveriocima. Za namirenje razlučnih poverilaca biće opredeljeno xx% sredstava dobijenih dokapitalizacijom, srazmerno učešću založene imovine u ukupnoj procenjenoj vrednosti imovine Dužnika. Poverioci razvrstani u klasu razlučnih poverilaca učestvuju u raspodeli sredstava srazmerno svom učešću u klasi.

Ostatak sredstava biće iskorišćen za namirenje neobezbeđenih poverilaca srazmerno učešću njihovih potraživanja u ukupnom iznosu neobezbeđenih potraživanja trećeg isplatnog reda, a nakon namirenja drugog isplatnog reda u celosti.

Ostatak potraživanja poverilaca, kako razlučnih, tako i neobezbeđenih, koji preostane nakon namirenja iz sredstava dokapitalizacije, biće namiren konverzijom potraživanja u kapital, i to emitovanjem hartija od vrednosti Dužnika – običnih akcija sa pravom glasa po emisionoj ceni od 100.000,00 dinara duga Društva prema poveriocu za jednu akciju (podrazumeva nominalnu cenu akcije od 100,00 dinara i 99.900,00 dinara emisione premije).

Za iznos dokapitalizacije emitovaće se hartije od vrednosti Dužnika – obične akcije sa pravom glasa po emisionoj vrednosti od 100,00 dinara za jednu akciju (što je ujedno i nominalna vrednost akcije) na koji način investitor stiče učešće u kapitalu Dužnika.

Istovremeno sa izdavanjem novih hartija od vrednosti, Plan predviđa poništenje svih postojećih akcija, a sve u smislu odredbi ovog Plana o smanjenju kapitala radi pokrića gubitka iznad visine kapitala.

Poštujući mišljenje kao i interese svih poverilaca i drugih zainteresovanih strana u ovom postupku, smatramo da su naredne ovde istaknute mere neophodne, ukoliko se očekuje uspešna realizacija Unapred pripremljenog plana reorganizacije.

Planirane mere za realizaciju Unapred pripremljenog plana reorganizacije, u skladu sa članom 157. Zakona o stečaju, su:

1. Povlačenje akcija sa regulisanog tržišta
2. Izbor strateškog investitora i dokapitalizacija
3. Poništavanje izdatih hartija od vrednosti od strane Dužnika
4. Izdavanje novih hartija od vrednosti od strane Dužnika
5. Namirenje potraživanja poverilaca u novcu
6. Pretvaranje (konverzija) potraživanja poverilaca u kapital Društva;
7. Izmene i dopune opštih akata Dužnika i drugih dokumenata o osnivanju ili upravljanju;
8. Druge mere od značaja za realizaciju Plana.

Mere namirenja poverilaca u novcu i konverzije potraživanja poverilaca u kapital sprovode se sa stanjem na dan 31.07.2019. godine, pri čemu će danom pravnosnažnosti rešenja o potvrđivanju usvajanja Plana biti sastavljen novi presek stanja obaveza koje su postojale na dan 31.07.2019. godine.

D.1. Izbor strateškog investitora i dokapitalizacija

Plan predviđa sprovođenje transparentnog postupka izbora strateškog investitora metodom javnog prikupljanja ponuda sa javnim nadmetanjem.

S tim u vezi, Društvo će u roku od 30 dana od dana pravnosnažnosti rešenja o potvrđivanju usvajanja Plana objaviti javni poziv za izbor strateškog investitora.

Javni poziv sadrži: (1) poslovno ime i matični broj Društva; (2) podatke o strukturi i vrednosti kapitala; (3) način sprovođenja postupka odabira strateškog investitora i minimalni iznos dokapitalizacije; (4) rok i način podnošenja Prijave; (5) iznos i način uplate depozita; (6) druge podatke od značaja za sprovođenje postupka. Javni poziv će biti objavljen u sredstvima javnog informisanja, a najmanje u jednom dnevnom visoko tiražnom listu koji se distribuira na celoj teritoriji Republike Srbije, kao i na internet stranici Dužnika.

Rok za podnošenje Prijave iz javnog poziva ne može biti kraći od 30 dana od dana objavljivanja javnog poziva u sredstvima javnog informisanja.

Prijava obavezno sadrži: (1) identifikacione podatke za ponuđača; (2) iznos ponuđene cene za dokapitalizaciju; (3) dokaz o uplaćenom depozitu ili bankarsku garanciju.

Depozit može da se uplati u gotovom novcu ili polaganjem prvoklasne bankarske garancije. Visina depozita je najmanje 50% od minimalnog iznosa dokapitalizacije utvrđenog ovim Planom.

Novčani depozit se uračunava u iznos dokapitalizacije. Na uplaćeni depozit se ne obračunava kamata.

Društvo će formirati Komisiju koja će sprovoditi postupak odabira strateškog investitora. Komisija ima pet članova, i to: 2 (dva) člana iz redova poverilaca, 2 (dva) člana iz redova Društva i 1 (jednog) člana iz redova Ministarstva privrede. Član Komisije iz redova Ministarstva privrede je predsednik Komisije. Komisija može odlučivati ako je prisutna većina od ukupnog broja članova. Komisija donosi odluke većinom glasova. U slučaju jednake podele glasova glas predsednika Komisije je odlučujući.

Komisija otvara Prijave i utvrđuje njihovu blagovremenost i potpunost. Otvaranju Prijava mogu da prisustvuju učesnici, njihovi zastupnici ili punomoćnici i druga zainteresovana lica.

Komisija će odmah nakon isteka roka za podnošenje Prijava, pristupiti otvaranju Prijava. Komisija odobrava Prijavu koja ispunjava uslove u skladu sa Javnim pozivom.

Ukoliko nijedna Prijava ne ispunjava propisane uslove, Komisija proglašava postupak neuspešnim. U slučaju proglašenja postupka neuspešnim, Društvo može nakon isteka roka od 30 dana objaviti novi javni poziv, pri čemu minimalni iznos dokapitalizacije, utvrđen ovim Planom ne može biti promenjen.

Komisija utvrđuje redosled važećih Prijava prema visini ponuđenog iznosa za dokapitalizaciju. Najviša ponuđena cena predstavlja početnu cenu na javnom nadmetanju.

U slučaju da u postupku učestvuje samo jedan učesnik za čiju Prijavu Komisija utvrdi da je važeća, Komisija će tog učesnika proglasiti Izabranim investitorom.

U slučaju da u postupku učestvuju najmanje dva učesnika za čije Prijave Komisija utvrdi da su važeće, javno nadmetanje se sprovodi odmah po utvrđivanju redosleda Prijava. Učesnik koji istakne najvišu ponudu proglašava se za Izabranog investitora. Komisija utvrđuje redosled učesnika prema visini istaknutih ponuda.

Ukoliko niko od učesnika čije su Prijave odobrene ne prihvati početnu cenu, javno nadmetanje se proglašava neuspešnim, a učesnici gube pravo na vraćanje depozita.

Izabrani investitor će u roku od 15 dana od dana donošenja odluke o Izabranom investitoru izvršiti uplatu ponuđenog iznosa dokapitalizacije na poseban namenski račun Dužnika kod poslovne banke, u skladu sa uputstvima dobijenim od Komisije. Plaćanje može biti u evrima ili dinarima po srednjem kursu Narodne banke Srbije na dan plaćanja. Uplaćeni depozit se uračunava u iznos dokapitalizacije.

Ukoliko je Izabrani investitor ili njegovo povezano lice istovremeno i poverilac, za iznos potraživanja koji bi, u skladu sa planom namirenja, bio namiren u novcu može se umanjiti ukupan iznos sredstava koja se uplaćuju na ime dokapitalizacije, pri čemu će se taj iznos smatrati nenovčanim ulogom na ime povećanja kapitala, odnosno dokapitalizacije. Na ime takvog nenovčanog uloga, Izabrani investitor stiče prava na akcije Društva po osnovu dokapitalizacije, na način opisan u odeljku D.3. Nenovčani ulog Izabranog investitora, u smislu ovog Plana, odnosi se isključivo na potraživanja koja Izabrani investitor ili njegovo zavisno pravno lice ima prema Dužniku i koje je sadržano u odgovarajućim klasama ovog Plana.

Ukoliko Izabrani investitor ne izvrši uplatu sredstava u predviđenom roku, smatraće se da je odustao od Ponude i gubi pravo na povraćaj depozita. Komisija u tom slučaju može doneti odluku kojom se drugorangirani učesnik, a shodno utvrđenom redosledu prema visini istaknutih ponuda, proglašava Izabranim investitorom.

Opisani postupak odnosi se na drugorangiranog i sve niže rangirane ponuđače.

Učesnicima koji ne budu proglašeni za Izabranog investitora, depozit se vraća u roku od 15 dana od dana registracije emitovanih hartija od vrednosti po osnovu dokapitalizacije u Centralnom registru depo i kliring hartija od vrednosti.

D.2. Smanjenje kapitala i poništavanje izdatih hartija od vrednosti od strane Dužnika

Vanrednim revizorskim izveštajem sa stanjem na dan 31.07.2019. godine utvrđeno je postojanje gubitka iznad visine kapitala u iznosu od xxxx dinara.

S tim u vezi, Plan predviđa meru smanjenja kapitala, odnosno povlačenje i poništavanje svih akcija Društva izdatih do dana pokretanja prethodnog stečajnog postupka za usvajanje Unapred pripremljenog plana reorganizacije, a radi pokrića gubitka iznad visine kapitala. Akcionari Društva koji su imali to svojstvo na dan pokretanja postupka u potpunosti gube pravo na akcije.

Istovemeno sa povlačenjem i poništavanjem postojećih akcija, usvajanjem ovog Plana biće emitovane nove akcije Društva na način opisan u odeljku D.3.

U skladu sa napred navedenim, Plan predstavlja pravni osnov za poništenje svih izdatih akcija Dužnika, registrovanih u Centralnom registru depo i kliring hartija od vrednosti do dana pokretanja prethodnog stečajnog postupka za usvajanje Unapred pripremljenog plana reorganizacije.

Planirani vremenski okvir za registraciju odluke o smanjenju kapitala je najviše 3 (tri) meseca od dana donošenja odluke.

D.3. Izdavanje novih hartija od vrednosti od strane Dužnika

Plan predviđa izdavanje novih hartija od vrednosti – običnih akcija sa pravom glasa, i to:

* Emisija akcija po osnovu dokapitalizacije – po osnovu dokapitalizacije biće emitovane obične akcije sa pravom glasa, po emisionoj ceni od 100,00 dinara dokapitalizacije za jednu akciju, što je ujedno visina nominalne vrednosti akcije. Broj akcija koje će Investitor steći na ovaj način zavisi od ponuđenog iznosa dokapitalizacije. Akcije koje Izabrani investitor stiče po osnovu novčanog i po osnovu nenovčanog uloga, izdaju se pod istim uslovima;
* Emisija akcija po osnovu konverzije potraživanja u kapital – potraživanja poverilaca, kako razlučnih, tako i neobezbeđenih, koja ne budu namirena iz sredstava dokapitalizacije, biće konvertovana u kapital Dužnika. S tim u vezi, biće emitovane obične akcije sa pravom glasa po emisionoj ceni od 100.000,00 dinara duga Društva prema poveriocu za jednu akciju (podrazumeva nominalnu cenu akcije od 100,00 dinara i 99.900,00 dinara emisionu premiju).

Postupak izdavanja hartija od vrednosti vršiće se bez javnog poziva, kao i učešća Komisije za hartije od vrednosti Republike Srbije, koja je nenadležna za izdavanje hartija od vrednosti u postupku stečaja, u skladu sa odredbom člana 170. Zakona o stečaju.

Navedene emisije će biti evidentirane na emisionom računu Društva u Centralnom registru, nakon stupanja Plana na snagu.

Akcije se izdaju danom njihovog prenosa sa emisionog računa na račune vlasnika, od kada teku sva njihova prava po osnovu hartija.

Akcijama izdavaoca trgovaće se na slobodnom tržištu. Svaka akcija ovih emisija daje pravo na jedan glas u Skupštini društva. Pored prava glasa, Vlasnici akcija imaće i druga prava u skladu sa Zakonom o privrednim društvima i Statutom Društva.

Vremenski okvir za sprovođenje mere izdavanja novih hartija od vrednosti po osnovu dokapitalizacije je najviše 6 (šest) meseci od dana donošenja odluke.

Emisija akcija po osnovu konverzije potraživanja poverilaca u kapital opisana je u odeljku D.5.

D.4. Namirenje potraživanja poverilaca u novcu

Planom je predviđeno da potraživanja poverilaca budu namirena u novcu, i to:

* „Klasa II – obaveze za neto zarade (prvi isplatni red)“ biće namirena u novcu u potpunosti pre početka primena Plana;
* „Klasa I – razlučni poverioci“ biće delimično namirena u novcu iz iznosa dokapitalizacije. Za namirenje potraživanja klase I ovim Planom opredeljeno je 70% sredstava dobijenih dokapitalizacijom, pri čemu će pojedinačni poverioci u tako opredeljenim sredstvima učestvovati srazmerno njihovom učešću u klasi.
* „Klasa III – obaveze prema Poreskoj upravi“, „Klasa IV – obaveze prema lokalnoj samoupravi (drugi isplatni red)“, „Klasa V – obaveze prema lokalnoj samoupravi (treći isplatni red), „Klasa VI – stečajni poverioci“ i „klasa VII – povezana pravna lica“ biće delimično namirena u novcu iz iznosa dokapitalizacije. Za namirenje potraživanja klasa III, IV, V, VI i VII ovim Planom opredeljeno je 30% sredstava dobijenih dokapitalizacijom, pri čemu će pojedinačni poverioci u tako opredeljenim sredstvima učestvovati srazmerno njihovom učešću u zbirnim potraživanjimaovih klasa.

Planirani vremenski okvir za namirenje poverilaca u novcu je 30 dana od dana registracije povećanja kapitala po osnovu dokapitalizacije u Centralnom registru depo i kliring hartija od vrednosti i Agenciji za privredne registre.

D.5. Konverzija potraživanja u kapital

Ovim Planom predviđeno je namirenje dela obaveza prema poveriocima putem pretvaranja (konverzije) potraživanja svih poverilaca utvrđenih na datum preseka stanja u Vanrednom izveštaju revizora u vlasnički ulog, na način opisan u Odeljku G ovog Plana reorganizacije.

Poverioci stiču akcije po osnovu celokupnog iznosa svog potraživanja koje je predviđeno za konverziju. Poverilac može biti vlasnik idealnog dela akcije, u skladu sa odredbama Zakona o privrednim društvima, odnosno Plan predviđa mogućnost postojanja suvlasnika nad akcijama. Suvlasnici akcije smatraju se jednim akcionarom u odnosu prema Društvu i solidarno su odgovorni prema Društvu za obaveze koje imaju po osnovu akcije.

Planirani vremenski okvir za registraciju konverzije potraživanja u kapital je najviše 6 (šest) meseci od dana donošenja odluke.

D.6. Izmene i dopune opštih akata Dužnika i drugih dokumenata o osnivanju ili upravljanju

Sticanjem akcija po osnovu dokapitalizacije i konverzije novi akcionari stiču sva prava predviđena Statutom Društva.

Po stupanju na snagu Plana reorganizacije, Skupština akcionara usvojiće izmene i dopune opštih akata Dužnika, kao i drugih dokumenata o osnivanju ili upravljanju.

D.7. Druge mere od značaja za realizaciju plana reorganizacije

* Troškovi postupka - Sve obaveze nastale od dana preseka stanja do dana pravnosnažnosti rešenja o potvrđivanju usvajanja Plana imaju tretman troškova postupka, a Dužnik će ih izmirivati o dospelosti. Izuzetno, sve kamate koje se obračunavaju od datuma preseka stanja do dana pravnosnažnosti rešenja o potvrđivanju usvajanja Plana su predmet otpisa.
* Promena pravne forme i oblika organizovanja – Ovim Planom nije predviđena promena pravne forme i oblika organizovanja, pri čemu Društvo može u toku trajanja realizacije Plana izvršiti promenu pravne forme i oblika organizovanja ukoliko se za tim ukaže potreba. Napred navedeno odnosi se i na promenu iz javnog akcionarskog društva u akcionarsko društvo koje nije javno.
* Privremena obustava trgovanja akcijama - Društvo može u toku trajanja realizacije Plana privremeno obustaviti trgovanje akcijama iz razloga sprovođenja mera definisanih ovim Planom.
* Obračun i otpis kamata - Na obaveze Društva obuhvaćene ovim Planom neće se obračunavati kamate ni po jednom osnovu za vreme trajanja realizacije UPPR-a. Sve kamate nastale od dana preseka stanja do dana pravnosnažnosti rešenja o potvrđivanju usvajanja Plana su predmet otpisa.
* Zadržavanje imovine koja je u funkciji obavljanja osnovnih delatnosti Dužnika – Celokupna imovina Društva koja je u funkciji obavljanja osnovnih delatnosti ostaje u svojini Društva i ne može se koristiti za namirenje poverilaca. Razlučni poverioci ne mogu svoja potraživanja namiriti prodajom imovine Dužnika. Sva sredstva obezbeđenja, između ostalog i obezbeđenje u vidu zaloge i hipoteke, kao i sva druga sredstva obezbeđenja, predata poveriocima radi obezbeđenja njihovih potraživanja od strane Dužnika, ostaju na snazi i nakon usvajanja Plana pod nepromenjenim uslovima, za sve vreme sprovođenja i važenja Plana, odnosno do potpunog namirenja potraživanja poverilaca.
* Izdavanje imovine u zakup - Planom je predviđeno izdavanje opterećene i neopterećene imovine u zakup trećim licima. Ukoliko je imovina koja se daje u zakup opterećena, za predmetno izdavanje neophodna je i saglasnost razlučnog poverioca tokom perioda sprovođenja Plana.
* Optimizacija upravljanja plasmanima u povezanim društvima - Za zavisna društva u vlasništvu Dužnika, predviđeno je sledeće:
	1. Tigar Obezbedjenje d.o.o. - predviđena je prodaja ovog entiteta. Predviđeni rok za prodaju ovog entiteta je 12 meseci od početka primene Plana. Ukoliko do prodaje ne dođe, nastavlja poslovanje kao poseban entitet zbog zakonom definisanih specifičnosti.
	2. A.D. Slobodna zona Pirot- nastavlja poslovanje kao poseban entitet.
	3. Pi kanal d.o.o. - predviđena je prodaja udela. Predviđeni rok za prodaju ovog entiteta je 12 meseci od početka primene Plana.
	4. Tigar Inter Risk d.o.o. – nastavlja poslovanje kao poseban entitet , a može doći i do pripajanja matičnom društvu.
	5. Tigar Poslovni servis d.o.o. - inicijalno je predviđena prodaja ovog entiteta. Predviđeni rok za prodaju ovog entiteta je 12 meseci od početka primene Plana. Ukoliko prodaja ne bude uspešna,nastavlja poslovanje kao poseban entitet zbog zakonom definisanih specifičnosti ili se pripaja matičnom društvu.
	6. Tigar Americas Corporation- predviđeno je gašenje ovog entiteta. Postupak gašenja je već pokrenut, međutim, imajući u vidu drugo zakonodavstvo teško je predvideti rokove.
	7. Tigar Partner Skoplje- nastavlja poslovanje kao poseban entitet.
	8. Tigar Trejd Banja Luka - nastavlja poslovanje kao poseban entitet
	9. Tigar Montenegro - Pokrenut je stečajni postupak Rešenjem Privrednog suda Crne Gore ST.br. 293/19 od 08.04.2019. godine koji još uvek nije okončan.
	10. Tigar Trejd Doel Skoplje – nastavlja poslovanje kao poseban entitet.
* Nastavak saradnje sa dobavljačima - Ovim Planom se predviđa nastavak saradnje sa dobavljačima, a u cilju održanja procesa proizvodnje na planiranom nivou, odnosno na nivou koji omogućava zadovoljenje postojeće tražnje. Dužnik će obaveze prema dobavljačima čije su isporuke od značaja za kontinuitet proizvodnje moći da izmiruje iz tekućeg poslovanja, kao i putem kompenzacija, zamene ispunjenja i drugih instituta u skladu sa zakonom i ovim Planom.
* Finansiranje poslovanja - Ovim Planom se dozvoljava mogućnost budućeg zaduživanja u cilju finansiranja redovnog poslovanja i investicija.
* Kompenzacije - Ovim Planom se dozvoljava mogućnost sprovođenja kompenzacija sa poveriocima, ukoliko se za to steknu uslovi. Kompenzacije će biti izvršene i za potrebe ažuriranja iznosa portraživanja poverilaca po klasama, i to na dan pravnosnažnosti rešenja o potvrđivanju usvajanja Plana, kada će biti sastavljen novi presek stanja obaveza koje su postojale na dan 31.07.2019. godine.
* Zamena ispunjenja - Ovim Planom se dozvoljava mogućnost da Dužnik svoje obaveze utvrđene Planom izvršava i kroz institut zamene ispunjenja u skladu sa odredbama člana 308 Zakona o obligacionim odnosima.
1. Lista poverilaca sa podelom na klase poverilaca

E.1. Kriterijum podele poverilaca na klase

Ovim Planom reorganizacije, poverioci Društva podeljeni su na klase u skladu sa kriterijumom propisanim članom 165. Zakona o stečaju u vezi sa članovima 48. do 50. i članom 54. istog Zakona.

Napominjemo da se poverioci izjašnjavaju prilikom davanja saglasnosti na plan/glasanja u skladu sa visinom obaveza prikazanim u narednom odeljku, odnosno u klasama poverilaca.

E.2. Klase poverilaca

Rekapitulacija klasa poverilaca predviđena ovim Planom je data u sledećoj tabeli:

Tabela 10: Rekapitulacija klasa

1. Visina novčanih iznosa koja će služiti za namirenje poverilaca po klasama

S obzirom da će namirenje poverilaca po klasama biti izvršeno iz sredstava dokapitalizacije i konverzijom potraživanja u trajni ulog u Društvu, za realizaciju mere namirenja nije potrebno obezbediti novčana sredstva, izuzev sredstava koja će se obezbediti dokapitalizacijom kao mera realizacije ovog Plana.

1. Namirenje poverilaca po klasama

G.1. Postupak namirenja i vremenska dinamika

Plan predviđa namirenje poverilaca delom u novcu i delom konverzijom njihovih potraživanja utvrđenih na datum preseka stanja u Vanrednom izveštaju revizora u kapital.

Namirenje poverilaca u novcu biće izvršeno na sledeći način:

|  |  |  |
| --- | --- | --- |
| **Klasa** | **Opis** | **Iznos (RSD)** |
| Klasa I | Razlučni poverioci | 3.129.833.600,83 |
| Klasa II | Neto zarade zaposlenih po minimalnoj osnovi | 24.571.694,23 |
| Klasa III | Obaveze prema Poreskoj upravi | 250.189.484,91 |
| Klasa IV | Obaveze prema lokalnoj samoupravi (drugi isplatni red) | 5.403.726,57 |
| Klasa V | Obaveze prema lokalnoj samoupravi (treći isplatni red) | 139.170.827,80 |
| Klasa VI | Stečajni poverioci | 2.472.052.407,67 |
| Klasa VII | Povezana pravna lica | 137.794.901,50 |
| **Ukupno** |  | **6.159.016.643,51** |

* „Klasa II – minimalne neto zarade (prvi isplatni red)“ biće namirene pre početka primene Plana;
* „Klasa I – razlučni poverioci“ namiriće deo svojih potraživanja iz sredstava dobijenih dokapitalizacijom. Za namirenje poverilaca I klase opredeljeno je 70% sredstava dobijenih dokapitalizacijom. Poverioci će u raspodeli ovih sredstava učestvovati srazmerno svom učešću u klasi. Rok za isplatu poverilaca I klase je 30 dana od dana registracije povećanja kapitala po osnovu dokapitalizacije u Centralnom registru depo i kliring hartija od vrednosti i Agenciji za privredne registe;
* „Klasa III – obaveze prema poreskoj upravi“, „Klasa IV - obaveze prema lokalnoj samoupravi (drugi isplatni red)“, „Klasa V - obaveze prema lokalnoj samoupravi (treći isplatni red)“, „Klasa VI – stečajni poverioci“ i „klasa VII – povezana pravna lica“ namiriće deo svojih potraživanja iz sredstava dobijenih dokapitalizacijom. Za namirenje poverilaca klasa III, IV, V, VI i VII opredeljeno je 30% sredstava dobijenih dokapitalizacijom. Poverioci će u raspodeli ovih sredstava učestvovati srazmerno svom učešću u zbirnim potraživanjima klasa III, IV, V, VI i VII. Rok za isplatu poverilaca III, IV, V, VI i VII klase je 30 dana od dana registracije povećanja kapitala po osnovu dokapitalizacije u Centralnom registru depo i kliring hartija od vrednosti i Agenciji za privredne registe;
* Ostatak potraživanja poverilaca klasa I, III, IV, V, VI i VII koji preostane nakon namirenja u novcu biće namiren konverzijom potraživanja u kapital Društva, putem emisije običnih akcija Društva. Rok za sprovođenje ove mere je najviše 6 (šest) meseci od dana ispunjenja mere namirenja poverilaca u novcu.

Iznosi potraživanja poverilaca koji će biti namireni u novcu, odnosno konvertovani u kapital Društva, ne mogu biti poznato u trenutku izrade Plana, s obzirom da zavise od: ponuđenog iznosa dokapitalizacije Izabranog investitora, kursa dinara na dan uplate sredstava dokapitalizacije i konačnog preseka stanja potraživanja na dan 31.07.2019. godine.

Za potrebe opisa mera koje se tiču namirenja poverilaca, sačinjeni su indikativni plan namirenja i indikativna struktura kapitala Dužnika, koji ilustruju predviđene mere pod hipotetičkom pretpostavkom da je iznos dokapitalizacije 10 miliona evra (u visini minimalnog, preračunato u dinare prema srednjem kursu Narodne banke Srbije na dan 31.07.2019. godine).

Namirenju poverilaca prethodi smanjenje kapitala i poništavanje svih akcija koje su postojale na dan podnošenja predloga za pokretanje stečajnog postupka sa unapred pripremljenim planom reorganizacije uz istovremeno povećanje kapitala po osnovu dokapitalizacije izdavanjem hartija od vrednosti Dužnika.

Obaveze prema poveriocima klase II biće u potpunosti izmirene pre dana početka primene Plana i nisu obuhvaćene indikativnim planom namirenja.

U narednoj tabeli prikazani su iznosi potraživanja po klasama koji će biti namireni u novcu, odnosno konverzijom potraživanja u kapital. Prikazane vrednosti su isključivo indikativne i date pod pretpostavkom da će iznos dokapitalizacije biti na nivou minimalnog, kao i da se stanje obaveza prema poveriocima do početka primene Plana neće promeniti. Konačni iznosi zavise od ponuđenog iznosa dokapitalizacije, kursa dinara prema evru na dan uplate sredstava dokapitalizacije i stanja obaveza na dan 31.07.2019. godine koje će biti utvrđeno nakon pravnosnažnosti rešenja o potvrđivanju Plana. Precizan plan namirenja biće sačinjen nakon što se, danom stupanja na snagu Plana, utvrde obaveze koje su postojale na dan 31.07.2019. godine.

TABELA 18. INDIKATIVNI PLAN NAMIRENJA (UKUPNO POTRAŽIVANJE, IZNOS ZA ISPLATU, IZNOS ZA KONVERZIJU)

Nakon ispunjenja Plana, vlasnici akcija Dužnika biće Izabrani investitor i poverioci klasa I, III, IV, V, VI i VII.

Poverioci stiču akcije po osnovu celokupnog iznosa svog potraživanja koje je predviđeno za konverziju. S tim u vezi, biće emitovane obične akcije sa pravom glasa po emisionoj ceni od 100.000,00 dinara duga Društva prema poveriocu za jednu akciju (podrazumeva nominalnu cenu akcije od 100,00 dinara i 99.900,00 dinara emisionu premiju). Poverilac može biti vlasnik idealnog dela akcije, u skladu sa odredbama Zakona o privrednim društvima, odnosno Plan predviđa mogućnost postojanja suvlasnika nad akcijama. Suvlasnici akcije smatraju se jednim akcionarom u odnosu prema Društvu i solidarno su odgovorni prema Društvu za obaveze koje imaju po osnovu akcije.

U narednoj tabeli prikazana je indikativna struktura kapitala pod gore datim pretpostavkama. Svi iznosi prikazani u tabeli su isključivo indikativnog karaktera. Konačna struktura kapitala zavisi od ponuđenog iznosa dokapitalizacije, kursa dinara prema evru na dan uplate sredstava dokapitalizacije i stanja obaveza na dan 31.07.2019. godine koje će biti utvrđeno danom stupanja na snagu Plana.

Tabela 19: Indikativna vlasnička struktura nakon primene mera smanjenja postojećeg kapitala i povećanja kapitala po osnovu dokapitalizacije i konverzije dela obaveza utvrđenih na dan preseka stanja prema poveriocima u kapital Društva

1. Osporena potraživanja i ostale obaveze

Poverioci sa osporenim potraživanjima ili koji su u postupku sudskog spora, će biti namireni na isti način i pod istim uslovima kao klasa kojoj bi ovo potraživanje pripalo ukoliko Društvo bude obavezano u tom smislu pravosnažnom sudskom odlukom.

Tabela 20: Sporna potraživanja trećih lica od Društva

|  |  |  |
| --- | --- | --- |
| **R.br.** | **Poverilac** | **Iznos potencijalne obaveze prema poveriocu (dinari)** |
| 1 | Gordana Lazarević i Tihomir Nenadović | 1.019.991,50 |
| 2 | Slaviša Stamenović  | 1.200.000 |
| 3 | Majdanpek doo u stečaju | 166.004 |
| 4 | Boban Zdravković Perunovci | 364.760,79 |
| 5 | Branisalav Šijan | 300.104 |
| 6 | Čedomir Spasovski | 180.000 |
| 7 | Marjan Aleksić | 145.819,66 |
| 8 | Duško Jankulovski | 8.992.548,84 |
| 9 | Vektor Vermag Beograd | 33.628,80 |
| 10 | Gradska Opština Stari grad Beograd | 94.500 |
| 11 | Mlekara Gapid doo Pirot | 22.800 |
| 12 | Telekom Srbija ad Beograd | 121.853,20 |
| 13 | Algotech doo Beograd | 35.390,32 |
| 14 | Sekopak doo Pirot | 77.803 |
| 15 | Stan Užice | 15.221 |
| 16 | Vodovod i kanalizacija Pećinci | 64.652,89 |
| 17 | JKP Gradsko stambeno Beograd | 3.580,94 |
| 18 | Intertas doo Novi Pazar | 199.956 |
| 19 | JKSP Komstan Trstenik | 5.112 |
| 20 | Klanica Oreovica ad | 23.394 |
| 21 | Klas Pek doo Merošina | 492.145,42 |
| 22 | Mimiton doo Niš | 28.319 |
| 27 | STR Mihajlović Donja Mutnica | 41.061 |
| 28 | Profit doo Babušnica | 7.950 |
| 29 | Milk House doo Niš | 43.521 |
|  | **UKUPNO** | **13.680.117,24** |

U slučaju izvršne sudske presude, konačne arbitražne odluke ili zakonskog dokazivanja potraživanja ili zakonskog pobijanja razloga osporavanja ovi poverioci bi pripali klasi VI i namirivali bi se u skladu sa načinom namirenja predviđenim za poverioce ove klase.

1. Rok za izvršenje Plana reorganizacije

Očekivani krajnji rok za realizaciju Plana reorganizacije je 12 (dvanaest) meseci od dana usvajanja Plana.

1. Naznačenje o pravima i obavezama poverilaca

Usvajanjem ovog Unapred pripremljenog plana reorganizacije sva prava i obaveze poverilaca iz Plana definišu se isključivo u skladu sa odredbama usvojenog Plana, uključujući i situaciju u kojoj Plan nije u potpunosti izvršen, odnosno u kojoj se izvršenje Plana obustavlja.

1. Stručnjaci angažovani na izradi i sprovođenju Plana i njihove naknade

Na izradi Unapred pripremljenog plana reorganizacije od strane Predlagača, angažovani su:

**I Finansijski savetnik**

BDO Business Advisory d.o.o. Beograd

**II Revizorska kuća**

Stanišić-Audit d.o.o. Beograd

**III Nezavisni procenitelj**

Adventis d.o.o. Beograd

Na izradi Unapred pripremljenog plana reorganizacije učestvovao je i pravni savetnik, Zajednička advokatska kancelarija Stanković i partneri, Beograd, angažovan od strane i o trošku finansijskog savetnika BDO Business Advisory d.o.o. Beograd.

U postupku izbora savetnika, revizora i procenitelja Društvo je za svaku od usluga pribavilo tri ponude od lica koja obavljaju delatnost koja je predmet nabavke i koja su sposobna da predmetnu nabavku izvrše kvalitetno i u zadatom roku. Izbor savetnika, revizora i procenitelja izvršen je na osnovu kriterijuma najniže ponuđene cene.

Savetnici, revizor i procenitelj bili su angažovani od strane Društva i u postupku pripreme Unapred pripremljenog plana reorganizacije koji je predate Privrednom sudu u Nišu dana 01.04.2019. godine.

Niti jedan od angažovanih stručnjaka nije povezano lice sa Dužnikom.

Naknade za izradu Plana snosiće Društvo u neto fiksnom iznosu od 6.491.000,00 dinara (iznosi ugovoreni u evrima su preračunati po srednjem kursu na dan zaključenja ugovora).

1. Nezavisno stručno lice koje će pratiti sprovođenje Plana u interesu svih poverilaca

Nezavisno stručno lice koje će u skladu sa zakonom pratiti sprovođenje Plana u interesu svih poverilaca biće Preduzeće za reviziju Finodit d.o.o, Beograd.

Finodit d.o.o. Beograd nije povezano lice sa Dužnikom.

L.1. Način obaveštavanja poverilaca o sprovođenju Plana

Imenovano nezavisno stručno lice će biti u obavezi da u cilju obaveštavanja poverilaca sastavlja redovne tromesečne izveštaje na osnovu informacija koje će dobijati od rukovodstva Društva na redovnim mesečnim sastancima (koji će se po pravilu održavati do 30. u mesecu za prethodni mesec), kao i informacija koje će pribaviti neposrednim uvidom u dokumentaciju relevantnu za kontrolu izvršavanja obaveza prema usvojenom Planu, koja će mu biti stavljana na uvid od strane Društva tokom navedenih sastanaka ili će mu biti dostavljana na njegov zahtev.

Nezavisno stručno lice će redovne izveštaje iz prethodnog stava sastavljati do kraja meseca koji sledi tromesečnom periodu izveštavanja, za prethodni tromesečni period. Jedan primerak svakog redovnog izveštaja biće predat Društvu. Ovaj izveštaj će biti neposredno dostavljan svakom poveriocu čije potraživanje predstavlja 5% ili više od ukupne vrednosti potraživanja odgovarajuće klase. Ostalim poveriocima izveštaj može biti dostavljen po zahtevu.

U slučaju da u postupku vršenja kontrole utvrdi značajnije odstupanje od Plana, nezavisno stručno lice će biti u obavezi da redovan tromesečni izveštaj kojim je konstatovano takvo odstupanje odmah dostavi i poveriocima iz prethodnog stava.

Nezavisno stručno lice će pratiti sprovođenje Plana do trenutka namirenja Planom utvrđenih obaveze prema poveriocima.

L.2. Iznos i dinamika isplate nagrade za rad nezavisnog stručnog lica

Nezavisno stručno lice će za praćenje sprovođenja Plana imati pravo na kvartalnu naknadu u iznosu od EUR 650 neto u dinarskoj protivvrednosti po srednjem kursu NBS na dan plaćanja. Taj iznos će biti uvećan za eventualni PDV, u slučaju da je nezavisno stručno lice obveznik PDV-a.

Isplata naknade iz prethodnog stava biće vršena prema instrukcijama i ispostavljenoj fakturi nezavisnog stručnog lica.

L.3. Postupak promene nezavisnog stručnog lica

Ukoliko iz bilo kog razloga nezavisno stručno lice ne bude moglo da obavlja nadgledanje sprovođenja Plana ili se odluči o neophodnosti promene ovog lica, odluku o drugom nezavisnom stručnom licu koje će obavljati ovu funkciju doneće organi odlučivanja Društva.

1. Obaveštavanje poverilaca, dostupnost informacija i tok pregovora

Paralelno sa izradom Plana vršeno je upoznavanje poverilaca sa njegovim sadržajem, pre svega podelom na klase i predviđenim merama za namirenje potraživanja. Dat je uvid najznačajnijim poveriocima unutar svake od klasa u sadržaj Plana, pri čemu im je data informacija o sastavu i načinu formiranja klasa i načinu namirenja. U periodu do momenta podnošenja Plana, najveći poverioci su bili uključeni u komunikaciju i izradu samog Plana.

Neobavezujuće izjave o saglasnosti poverilaca, sa pregledom procentualnog učešća svakog poverioca su date u Prilogu br.5.

1. Godišnji finansijski izveštaji sa mišljenjem revizora za prethodne tri godine

Godišnji finansijski izveštaji za prethodne tri godine (2016, 2017. i 2018. godina) sa mišljenjem revizora nalaze se u Prilogu br. 2 ovog Plana i čine njegov sastavni deo.

1. Finansijske projekcije za period izvršenja Plana

Napominjemo da su iznosi obaveza prikazani u projekciji dati informativno kako bi poverioci imali sliku o finansijskom aspektu poslovanja Društva tokom perioda izvršenja Plana, te da se poverioci o planu izjašnjavaju u skladu sa obavezama prikazanim u odeljku E.

Društvo je prikazanu projekciju formiralo na osnovu iskustva, ostvarenja iz prethodnih godina, i na osnovu plana poslovanja za period 2019 – 2028. godina.

U cilju realizacije planova za 2019. godinu i obezbeđivanja rasta proizvodnje i kvaliteta proizvoda za predstojeći planski period, Društvo se intenzivno angažovalo na ugovaranju poslova pre svega na osvojenim ino tržištima. Plan proizvodnje je baziran na zahtevima tržišta i mogućnostima proizvodnog procesa fabrika u sastavu Društva.

Finansijske projekcije date su na nivou kompanije Tigar AD. Projekcije uvažavaju mere definisane ovim Planom: dokapitalizaciju, delimično namirenje poverilaca u novcu iz sredstava dobijenih dokapitalizacijom i konverziju ostatka potraživanja poverilaca i Kapital Društva.

Kao i u prethodnim periodima, Tigar AD će nastaviti da ostvaruje prihode prevashodno po osnovu realizacije programa obuće, tehničkih i hemijskih proizvoda. Planom je predviđeno da su proizvedene količine na godišnjem nivou u potpunosti realizovane na tržištu.

Tabela 21: Vrednost planirane proizvodnje po programima

|  |  |  |  |
| --- | --- | --- | --- |
| **Vrednost proizvodnje (000 RSD)** | 2018 | 2019 | 2020 |
|   |   |   |   |
| **TIGAR OBUĆA** | **1.478.987** | **1.832.942** | **1.936.296** |
| Niska obuća | 154.821 | 202.477 | 203.775 |
| Radnička obuća | 375.891 | 537.519 | 574.461 |
| Lovačka obuća | 540.128 | 717.041 | 675.989 |
| Ribarska obuća | 14.524 | 19.620 | 21.445 |
| Zaštitna obuća | 165.749 | 77.662 | 157.340 |
| Modna obuća | 191.563 | 239.070 | 262.436 |
| Dečija obuća | 36.312 | 39.554 | 40.849 |
| **TIGAR TEHNIČKA GUMA** | **240.541** | **333.889** | **360.823** |
| Eksterna valjara | 41.485 | 39.093 | 42.693 |
| Presovani proizvodi | 48.083 | 78.344 | 82.653 |
| Profil i cevi | 65.747 | 114.433 | 126.411 |
| Sportski program | 30.293 | 29.751 | 32.052 |
| Industrijsko gumiranje | 34.931 | 40.167 | 43.627 |
| Gotovi proizvodi od reciklata | 20.002 | 32.102 | 33.386 |
| **TIGAR HEMIJSKI PROIZVODI** | **81.448** | **97.628** | **102.509** |
| Rudarstvo | 31.474 | 23.920 | 25.116 |
| Putna privreda | 60 |   |   |
| Železnica-AKZ | 5 |   |   |
| Metaloprerađivačka industrija |   |   |   |
| Građevinarstvo - podovi |   |   |   |
| Široka potrišnja i mala industrija | 7.198 | 15.074 | 15.828 |
| Proizvodnja za Tigar ad | 42.711 | 58.634 | 61.565 |

Tabela 22: Planirani poslovni prihodi po programima

|  |  |  |  |
| --- | --- | --- | --- |
| **Struktura prihoda (000 RSD)** | 2018 | 2019 | 2020 |
|   |   |   |   |
| **Domaće tržište** | **480.156** | **683.980** | **708.781** |
| Prihodi od prodaje obuće | 321.023 | 445.606 | 453.944 |
| Prihodi od prodaje tehničkih proizvoda | 149.280 | 219.504 | 235.088 |
| Prihodi od prodaje hemijskih proizvoda | 9.853 | 18.869 | 19.749 |
| **Izvoz** | **1.272.163** | **1.511.037** | **1.620.309** |
| Prihodi od prodaje obuće | 1.167.295 | 1.385.117 | 1.482.353 |
| Prihodi od prodaje tehničkih proizvoda | 76.520 | 103.579 | 114.497 |
| Prihodi od prodaje hemijskih proizvoda | 28.348 | 22.342 | 23.459 |
| **Ad usluge eksterne** | **5.262** | **2.345** | **2.345** |
| **Usluge zavisnim entitetima** | **35.442** | **34.546** | **34.546** |
| **Ostali prihodi od prodaje** | **19.680** | **16.178** | **16.178** |
| **Prihodi od prodaje** | **1.812.704** | **2.248.087** | **2.382.159** |
| **Ostali poslovni prihodi** | **334.575** | **402.059** | **429.964** |

Tabela 23: Projektovani bilans uspeha

Stalna imovina - Amortizacija nematerijalnih ulaganja i osnovnih sredstava je projektovana u skladu sa postojećim stopama amortizacije stalne imovine u vlasništvu Društva. Visina investicionih ulaganja planiranih od strane menadžmenta Društva je data u sledećoj tabeli.

Tabela 24: Plan investicionih ulaganja

|  |  |  |
| --- | --- | --- |
| **Planirane investicije (000 RSD)** | 2019 | 2020 |
|   |   |   |
| Obuća | 96.111 | 53.400 |
| Tehnička guma | 60.319 | 37.493 |
| Hemijski proizvodi | 41.396 | 11.827 |
| Energetika | 33.211 | 8.871 |
| **UKUPNO** | **231.038** | **111.591** |

Obrtna imovina – Stanje zaliha je zadržano na približno istom nivou. Stanje potraživanja je projektovano u skladu sa istorijski ostvarenim koeficijentima obrta.

Kapital - Kako je prethodno navedeno, u skladu sa merama navedenim u tekstu Plana reorganizacije, predviđena je konverzija dela potraživanja svih poverilaca u kapital Društva, kao i povećanje kapitala po osnovu dokapitalizacije.

Obaveze – Projekcije uvažavaju pretpostavku da će u skladu sa ovim Planom obaveze prema poveriocima biti u potpunosti namirene (delom u novcu, a ostatak konverzijom u kapital Društva). Kratkoročne obaveze projektovane su u visini jedne prosečne mesečne zarade zaposlenih u Društvu i prosečnog mesečnog iznosa obaveza iz poslovanja.

Tabela 25: Projektovani bilans stanja

Tabela 26: Projekcija novčanih tokova

1. Pregled uspostavljenih tereta na imovini društva

U nastavku je dat pregled uspostavljenih tereta (založnih prava i hipoteka) na imovini Društva, te drugih sredstava obezbeđenja.

Tržišnu vrednost pokretne i nepokretne imovine je ustanovio nezavisni procenitelj Adventis Real Estate Management d.o.o. Beograd, na dan 31.07.2019. godine.

Tabela 27: Pregled zaloga gde je Tigar AD založni dužnik

| **Založni poverilac** | **Broj zaloge u APR-u** | **Opis založene stvari** | **Osnovni iznos obezbeđenog potraživanja** | **Maksimalan iznos obezbeđenog potraživanja** |
| --- | --- | --- | --- | --- |
| Srpska Banka AD Beograd /Euro Management doo Beograd | Zl.br. 15537/2015 | Zaloga nad opremom u servisima | 657.157,11 EUR | 660.000,00 EUR |
| Societe Generale Srbija | Zl.br. 16097/2015 | Zaloga nad transportnim sredstvima Tigar AD | 4.727.120,15 EUR | 6.200.000,00 EUR |
| Societe Generale Srbija | Zl.br. 16144/2015 | Zaloga nad robom u magacinu 311 | 4.727.120,15 EUR | 6.200.000,00 EUR |
| Addiko Bank AD Beograd (pravni sledbenik Hypo Alpe Adria bank) | Zl.br. 7560/2010 | Zaloga nad opremom Bilgutex | 915.000,00 EUR | 1.143.750,00 EUR |
| Addiko Bank AD Beograd (pravni sledbenik Hypo Alpe Adria bank) | Zl. 9050/2010 | Zaloga nad opremom Bilgutex |  2.500.000,00 EUR | 3.125.000,00 EUR |
| Addiko Bank AD Beograd (pravni sledbenik Hypo Alpe Adria bank) | Zl. 10231/2011 | Zaloga nad opremom Bilgutex | 2.333.333,34 EUR | 2.916.666,67 EUR |
| Addiko Bank AD Beograd (pravni sledbenik Hypo Alpe Adria bank) | Zl. 10250/2011 | Zaloga nad opremom Bilgutex | 854.000,00 EUR | 1.067.500,00 EUR |
| Addiko Bank AD Beograd (pravni sledbenik Hypo Alpe Adria bank) | Zl.br. 13740/2012 | Zaloga nad opremom  | 2.300.000,00 EUR | 2.990.000,00 EUR |
| Privredna banka Beograd AD Beograd - u stečaju | Zl.br. 12825/2012 | Zaloga nad robom u magacinu 83112 i magacinu 83110 | 80.000.000,00 RSD | 100.008.539,00 RSD |
| Banca Intesa ad Beograd / Euro Management doo, Beograd  | Zl.br. 10191/2016 | Zaloga nad robom u Temerinu u magacinu 87421, u magacinu u Šimanovcima 83120 I u Pirotu u magacinima 411 i 81112  | 3.746.364,47 EUR |  3.746.364,47 EUR |
| AIK banka AD Beograd | Zl.br. 16970/2015 | Zaloga nad robom u magacinu 313 | 1.874.458,64 EUR | 1.874.458,64 EUR |
| DEG - Deutsche Investitions - und Entwicklungsgesellschaft mbH | Zl.br. 14085/08 | Zaloga nad opremom obuće  | 7.000.000,00 EUR. | 10.500.000,00 EUR |
| DEG - Deutsche Investitions - und Entwicklungsgesellschaft mbH | Zl.br. 14082/08 | Zaloga na budućim potraživanjima iz ugovora o prodaji robe | 7.000.000,00 EUR | 10.500.000,00 EUR |
| AOFI AD UŽICE | Zl.br. 3466/2012 | Zaloga nad robom u magacinu 83111 |  |  |
| Societe Generale Srbija | Zl.br. 16102/2015 | Zaloga nad opremom | 4.727.120,15 EUR | 6.200.000,00 EUR |

*Napomena: Privredno društvo Euro Management doo, Beograd je otkupilo potraživanja založnih poverilaca: Banca Intesa ad, Beograd i Srpska banka ad Beograd*

Tabela 28: Hipoteke na imovini Tigra AD za obezbeđenje obaveza Tigra AD

| **HIPOTEKE NA IMOVINI TIGRA AD ZA OBEZBEĐENJE OBAVEZA TIGRA AD** |
| --- |
| **Hipotekarni poverilac** | **Katastarska opština** | **Katastarska parcela** | **Broj lista nepokretnosti** | **Opis nepokretnosti** |
| Srpska Banka AD Beograd (Savski Venac)/ Euro Management doo Beograd | Vračar Beograd | 2234 | 584 | Prodajni objekat u Beogradu u ulici Cara Nikolaja |
| Srpska Banka AD Beograd (Savski Venac)/ Euro Management doo Beograd | KO Pirot grad | 360/2; 360/3; 360/4; 360/5; 360/6; 360/7; 360/8; 360/9; 360/10; 360/11; 360/14; 360/15; 360/16; 360/17; 360/18; 360/19; 360/20; 360/21; 360/22; 360/23; 360/24;  | 2493 | Tigar Obuća - stara lokacija |
| Srpska Banka AD Beograd (Savski Venac)/ Euro Management doo Beograd | KO Pirot Grad | 4223; 4224/1; 4224/2; 4224/3; 4224/4;  | 8848 | Kartonaza |
| Societe Generale Srbija | KO Pirot Grad | 1847 | 8231 | Prodajni objekat u Pirotu ulica Dragoseva |
| Societe Generale Srbija | KO Pirot Grad | 3390/45; 3620/1  | 7950 | Zemljiste na lokaciji Tigar III |
| Societe Generale Srbija | KO Pirot Grad | 3390/45 | 7950 | Kadrovska sluzba |
| Societe Generale Srbija | KO Niš - Bubanj | 1215 | 115 | Predstavništvo Niš ulica Vardarska |
| Addiko Bank AD Beograd(pravni sledbenik Hypo Alpe Adria bank) | KO Pirot Grad | 3390/4 | 7950 | Medicina rada |
| Addiko Bank AD Beograd(pravni sledbenik Hypo Alpe Adria bank) | KO Pirot Grad | 3620/1 | 7950 | Fabrika Tehničke gume T3 |
| Addiko Bank AD Beograd(pravni sledbenik Hypo Alpe Adria bank) | KO Pirot Grad | 3620/1 | 7950 | Fabrika Tehničke gume reciklati |
| Privredna banka Beograd AD Beograd - u stečaju | KO Užice | 9082/1 | 5679 | Prodajni objekat u Užicu |
| Privredna banka Beograd AD Beograd - u stečaju | KO Bačka Palanka- Grad | 1997/2 | 2686 | Prodajni objekat u Bačkoj Palanci |
| Privredna banka Beograd AD Beograd - u stečaju | KO Kruševac | 2049 | 7469 | Prodajni objekat u Kruševcu |
| Privredna banka Beograd AD Beograd - u stečaju | KO Novi Grad (Subotica) | 4077/35 | 12236 | Prodajni objekat u Subotici |
| Privredna banka Beograd AD Beograd - u stečaju  | KO Svilajnac | 791 | 8962 | Prodajni objekat u Svilajncu |
| Privredna banka Beograd AD Beograd - u stečaju | KO Knjaževac | 440 | 14966 | Prodajni objekat u Knjaževcu |
| Privredna banka Beograd AD Beograd - u stečaju | KO Zrenjanin I | 5731 | 21603 | Prodajni objekat u Zrenjaninu |
| Euro Management doo, Beograd | KO Pirot Grad | 3480/1; 3480/3; 3480/4; 3501; 3502; 3504; 3505/1. | 7950 | Tigar 3 B Dragos |
| Banca Intesa ad Beograd /Euro Management doo, Beograd | KO Šimanovci | 429/9 | 1286 | Stovarište Šimanovci |
| Banca Intesa ad Beograd /Euro Management doo, Beograd | KO Temerin | 5627 | 8027 | Stovarište Temerin |
| AIK Banka AD Beograd | KO Pirot Grad | 3390/42 | 7950 | Servis Stop & drive Pirot |
| AIK Banka AD Beograd | KO Pirot Grad | 4070/82 | 8292 | Lokal u ulici Narodnih Heroja 114 |
| AIK Banka AD Beograd | KO Čačak | 4458/54 | 9281 | Lokal u Čačku |
| AIK Banka AD Beograd | KO Pirot Grad | 799 | 8680 | Lokal u Pirotu Trg republike 78 |
| DEG Nemačka - Deutsche Investitions - und Entwicklungsgesellschaft MBH | KO Pirot Grad | 3620/1 | 7950 | Zgrada fabrike Obuće  |
| Fond za razvoj RS | KO Pirot Grad | 3620/1 | 7950 | Zgrada fabrike Obuce  |
| Societe Generale Srbija | KO Pirot Grad | 3390/12 | 8340 | Centralna kuhinja |
| Societe Generale Srbija | KO Dobri Do (Pirot) | 7567; 7569; 7570; 7576; 7577; 7583;  | 705 | Planinarski dom- zemljište |
| Societe Generale Srbija | KO Pirot Grad | 1892/2; 1897/8; | 8311 | Poslovni prostor u Ul Branka Radicevica – PRODATO NA LICITACIJI 31.08.2017. |

*Napomena: Privredno društvo Euro Management doo, Beograd je otkupilo potraživanja hipotekarnih poverilaca: Banca Intesa ad, Beograd i Srpska banka ad Beograd*

1. Procena novčanog iznosa koji bi se dobio unovčenjem imovine sprovođenjem bankrotstva

Procena je Predlagača (prema metodi likvidacione vrednosti) da bi vrednost novčane mase koja bi se ostvarila prodajom imovine i naplatom potraživanja, nakon namirenja troškova postupka likvidacije, u slučaju bankrotstva iznosila xxx dinara, što bi bio nedovoljan iznos za namirenje svih poverilaca.

Osnov za navedenu procenu predstavlja Izveštaj o proceni vrednosti imovine Dužnika, koju je za potrebe izrade ovog plana sačinio nezavisni procenitelj Adventis Real Estate Management d.o.o. Beograd (Prilog br. 3).

Procenjena vrednost imovine i početna cena prikazane su u narednoj tabeli.

Tabela 29: Procenjena vrednost imovine

|  |  |  |
| --- | --- | --- |
| **Grupa sredstava** | **Knjigovodstvena vrednost (RSD) 31.12.2018.** | **Likvidaciona vrednost (RSD) 31.12.2018.** |
| Nematerijalna imovina |  |  |
| Nekretnine, postrojenja i oprema |  |  |
| Dugoročni finansijski plasmani |  |  |
| Zalihe |  |  |
| Kratkoročna potraživanja i plasmani, novčana sredstva i aktivna vremenska razgraničenja |  |  |
| Ukupno: |  |  |
| Troškovi stečajnog postupka i drugi diskonti, ukupno  |  |
| **Neto likvidaciona vrednost:** |  |  |

Uporedni prikaz potencijalnog ishoda stečajnog postupka i Plana reorganizacije po procentu namirenja prikazan je u sledećoj tabeli:

Tabela 30: Poređenje namirenja po Planu i kroz bankrot

|  |  |  |  |  |  |  |  |
| --- | --- | --- | --- | --- | --- | --- | --- |
| **Klasa** | **Iznos potraživanja na 31.12.2018. (RSD)** | **Procenjeni iznos namirenja u bankrotstvu (RSD)** | **% namirenja u bankrotstvu (RSD)** | **Mera UPPR** | **Broj akcija** | **Procenjena sadašnja vrednost akcija (RSD)**  | **% namirenja po Planu (RSD)** |
| Klasa I |  |  |  |  |  |  |  |
| Klasa II |  |  |  |  |  |  |  |
| Klasa III |  |  |  |  |  |  |  |
| Klasa IV |  |  |  |  |  |  |  |
| Klasa V |  |  |  |  |  |  |  |
| Klasa VI |  |  |  |  |  |  |  |
| Klasa VII |  |  |  |  |  |  |  |
| Ukupno |  |  |  |  |  |  |  |

Procene likvidacione vrednosti imovine i sadašnje vrednosti akcija na dan 31.07.2019. godine su predstavljene u Prilogu br. 3.

1. Datum početka primene Plana

Primena ovog Plana počinje od 15-og dana od dana pravosnažnosti rešenja o potvrđivanju Plana u skladu sa Zakonom.

1. Rad na pripremi plana

U postupku pripreme i zrade Unapred pripremljenog plana reorganizacije privrednog društva Tigar AD, pored stručnih službi Društva, učestvovao je i multidisciplinarni tim sastavljen od pravnih i finansijskih savetnika, revizora i ovlašćenih procenitelja.

Razmotrena je ispunjenost zakonom propisanih uslova za podnošenje Plana uz posebno sagledavanje načina formiranja klasa poverilaca i definisanja konkretnih mera realizacije Plana.

Polazeći od zakonskih propisa o isplatnim redovima, te utvrđenih potraživanja poverilaca i njihove prirode formirane su klase poverilaca i utvrđeno je procentualno učešće poverilaca u svakoj od klasa.

Sa najbitnijim poveriocima su obavljene konsultacije prilikom samog pristupanja izradi UPPR-a, odnosno tokom izrade UPPR-a. Svim poveriocima je dostavljen zahtev za usaglašavanje podataka, to jest stanja dugovanja i potraživanja društva, a od većine poverilaca su dobijene potvrde o navedenom.

Većinskim poveriocima je dostavljen elektronskim putem nacrt UPPR-a.

Uvid u Plan je takođe imao licencirani stečajni upravnik Predrag Kosovac koji je izrazio saglasnost na Plan i dao izjavu o izvodljivosti Plana (Prilog br. 6).

1. Odredba o potraživanjima poverilaca koja nisu obuhvaćena odredbama Plana

Potraživanje poverioca koje postoji na dan 31.07.2019. godine, a koje nije obuhvaćeno odredbama Plana o namirenju poverilaca biće namireno na isti način i pod istim uslovima kao potraživanja drugih poverilaca njegove klase. Ovo se odnosi i na poverioce osporenih potraživanja za koja se eventualno nakadno utvrdi da su osnovana, te će i ti poverioci biti namireni pod istim uslovima i na isti način kao i potraživanja poverilaca one klase poverilaca kojoj bi osporeno potraživanje pripadalo.

1. Očekivani bitni događaji u poslovanju nakon dana sačinjavanja Plana i pregled obaveza čije se dospeće očekuje u narednih 90 dana, sa načinom namirenja tih obaveza

Kratak izveštaj o očekivanim bitnim događajima u poslovanju nakon dana sačinjavanja plana i pregled obaveza čije se dospeće očekuje u narednih 90 dana (period do 31.10.2019. godine), kao i načina namirenja tih obaveza, je dat u nastavku.

Prema operativnom poslovnom planu za Društvo u narednih devedeset dana, očekuju se sledeći događaji:

* Planirana je isplata nabavki prema eksternim dobavljačima u skladu sa operativnim poslovanjem i održavanjem proizvodnje.
* Isplata zarada zaposlenima i relevantnih poreza i doprinosa.

Očekuje se dospeće obaveza u narednih 90 dana u ukupnom iznosu od 705.052 hiljada dinara i njihovo namirenje je planirano iz tekućeg poslovanja Dužnika.

Tabela 31: Pregled obaveza koje dospevaju u narednih 90 dana od 31.07.2019.godine

|  |  |  |  |
| --- | --- | --- | --- |
| **RSD** | **30 dana** | **30 dana** | **30 dana** |
| **Valuta** | **RSD** | **RSD** | **RSD** |
| POREZI-LOKALNE PORESKE  |   | 5.264.125  |  |
| BRUTO PLATE | 74.800.000 | 75.000.000 | 75.000.000 |
| REPROMATERIJAL i ostali troškovi | 150.000.000 | 150.000.000 | 160.000.000 |
| STRUJA | 4.988.000 | 5.000.000 | 5.000.000 |
| **UKUPNO** | **229.788.000** | **235.264.125** | **240.000.000** |
| **UKUPNO ZA 90 DANA** |  |  | **705.052.125** |

Sve obaveze nastale nakon dana preseka stanja imaju tretman troškova postupka i Dužnik će ih izmirivati o dospelosti. Tekuće obaveze po osnovu javnih prihoda će se namirivati u skladu sa poreskim propisima.

1. Način obaveštavanja inostranih poverilaca

U skladu sa članom 15. Pravilnika inostrani poverioci će biti obavešteni pisanim putem (elektronskom poštom ili poštom) o tome da je podnet predlog za pokretanje stečaja u skladu sa unapred pripremljenim planom reorganizacije u roku od osam dana od dana podnošenja ovog Plana nadležnom sudu.